Fўзани озиқлантириш (Нарпайлик фермерлар тажрибаси) - Ўзбекистон Республикаси Қишлоқ хўжалиги вазирлиги\nFўзани озиқлантириш (Нарпайлик фермерлар тажрибаси)\nЖорий йилги мураккаб об-ҳаво шароитида пахтадан мўл ва сифатли ҳосил етиштиришда агротехник тадбирларни ўз вақтида маромига етказиб бажариш, ресурслардан, жумладан, минерал ва маҳаллий ўғитлар, мавжуд сувдан унумли фойдаланиш, ноанъанавий агротехнологияларни қўллаш талаб этилади. Бу борада Нарпай тумани фермер хўжаликларида бир неча йиллардан буён амалга оширилиб келинаётган ғўзани шоналаш фазасида минерал ўғитларнинг юз фоизини бир маротаба бериш тажрибаси эътиборга молик.\nНарпай тумани Қишлоқ ва сув хўжалиги бўлими бошлиғи Д.Дониёровнинг таъкидлашича, ушбу илғор усулни тумандаги барча фермер хўжаликлари кенг қўллаб, кутилган натижаларга эришмоқда. Жумладан, ўтган йили «Бухоро–102» ғўза навини эккан «Омад» фермер хўжалиги (раҳбари Х.Раззоқов) гектаридан ўртача 44, «Ойсулув» фермер хўжалиги (раҳбари Р.Санаев) 42, «Пахтакор» фермер хўжалиги (раҳбари С.Ҳақбердиев) 41 центнердан хирмон кўтариб, асосий ҳосил биринчи теримда териб олиниб, юқори саноат навларига сотилдган.\nТаъкидлаш жоизки, туман пахтакорлари об-ҳаво қандай келишидан қатъий назар кейинги ўн йилдан буён шартномий режаларни ортиғи билан мунтазам уддалаб келмоқдалар. Ушбу усулни бажаришда ғўзани яганалаш, қатор орасига ишлов бериш, бегона ўтларга қарши курашиш, суспензия сепиш, озиқлантириш, суғориш ва бошқа агротехник тадбирларни мос равишда олиб бориш талаб этилади.\nҒўза ниҳоллари тўлиқ униб чиққач, даланинг тупроқ шароити ва ғўза нави хусусиятларини инобатга олган ҳолда яганалашга киришилади. Яганалашнинг энг мақбул муддати 1–2 чинбарг пайдо бўлганда ўтказишдир. Ушбу муҳим тадбир 3–5 кун кечиктириб, сифатсиз ўтказилганда ғўзанинг сув, озиқадан фойдаланиш кўрсаткичи камайиб, 15–20% кам ҳосил олинади.\nҒўза ривожланишининг дастлабки даврларида ниҳоллар жуда секин ўсади, лекин озуқага (азот ва фосфор) ўта талабчан бўлади. Бу даврда ниҳоллар озиқлантирилмаса, кейинги ривожланиш фазаларининг чўзилиб кетиши ва пировардида ҳосилга салбий таъсир этиши тажрибаларда ўз исботини топган.\nБиринчи суспензия билан ишлов бериш ғўза 2–3 чинбарг чиқарганда ўтказилади. Бу пайтда оналик эритма ниҳолларнинг ёшлигини инобатга олган ҳолда (барг сатҳининг кичиклиги), ўсимликнинг ҳолатидан келиб чиқиб тайёрланади. Бунда эритма тайёрлашда 50 литрлик идишдаги сувда физик ҳолда 5 кг карбомид эритилади, кейин эритмани 100 литрлик идишга қуйиб яхшилаб аралаштирилади.\nИккинчи суспензиялаш ғўза 5–6 чинбаргга кирган даврда сепилса, ўсимликнинг озиқага бўлган талаби қондириб борилади. Натижада эртаги, мўл ва сифатли ҳосил тўплашга пухта замин яратилади. Иккинчи суспензиялашда карбомид миқдори 8 кг бўлиши керак.\nТажрибаларда ғўза 5–6 чинбарг даврида қўлланилган суспензия турларининг мақбул меъёрлари таъсирида қўшимча 2 ц/га. ҳосил етиштириш мумкинлиги исботланган.\nСувдан самарали фойдаланиш ва ўсимликларнинг яхши ўсиб, баравж ривожланишида қатор ораларига ишлов бериш катта аҳамиятга эга. Бунда тупроқнинг сув-физик, микробиологик хусусиятлари, ҳаво алмашинуви ва озиқа режими яхшиланади, бегона ўтларнинг бир қисми йўқотилади.\nҒўза қатор ораларига ишлов беришда, энг аввало, культиватордаги ишчи органлар сонига эътибор бериш керак. Қатор ораси 60 см бўлганда культиваторда 5 та ғозпанжа, 8 та ККО, 20 та наралник, ўт босган далаларда эса 20 та наралник ва 8 та пичоқ ўрнатилиб, жами иш органи камида 33 та бўлиши, қатор ораси 90 см бўлганда 5 та ғозпанжа, 8 та ККО, 24–26 та наралник, бегона ўт кучли тарқалган майдонда 8 та пичоқ 24–26 та наралник, жами 37–39 та иш органи ўрнатилиши лозим.\nСув танқислиги кузатилаётган шароитда тупроқдаги намликни сақлаб қолиш мақсадида, культиваторнинг ишчи органлари сонини кўпайтириш керак. Бунда ККО ишчи органлар сонини 2–4 тага, ишлов бериш чуқурлигини 2–3 см. га ошириб бориш мақсадга мувофиқ. Ишчи органлар сони, ишлов чуқурлиги ва қамров кенглигини тўғри белгилаш тупроқдаги намликни кўпроқ сақлаш ҳамда минерал ўғитларни мақбул чуқурликка солиш имкониятини беради.\nИлдиз тизими яхши ривожланишини таъминлаш учун 1- ва 2-культивация орасида махсус мослама ёки чизель культиватор ёрдамида механик таркиби енгил ва ўрта тупроқларда 18–22, механик таркиби оғир тупроқларда 20–25 см. чуқурликкача юмшатиш сувдан фойдаланиш самарадорлигини оширади, ўсимлик ўсиш ривожланиши яхшиланиб, ҳосилдорлик 5–6 ц/га ортади.\nРеспубликамиз минтақалари тупроқ-иқлим шароити бир-биридан фарқ қилишини инобатга олган ҳолда, ғўзани шоналаш даврида бир маротаба озиқлантиришда минерал ўғитлар миқдори тўлиқ ўсимликнинг 14–16 см ёнига ва 15–17 см чуқурликка солиниб, уч кун ичида пешма-пеш суғорилади. Ушбу усулда қуйидагиларга эришилади:\n- ғўзани шоналаш фазасида ўғитлаш ҳисобига ўсиб ривожланиши 2 баробарга (1 кеча-кундузда 1–2 см ўрнига 3–4 см ўсади) ортади;\n- ўсимликнинг тез ва бақувват ўсиши ҳисобига берилган ўғитнинг (ғўза ўсув даврида берилган азотли ўғитнинг 35–40 фоизини ўзлаштиради, агарда янада самарали қўлланилса бу кўрсаткич 40–50 фоизгача ошади) ўзлаштириш самарадорлиги 1–1,2 баробарга ортади;\n- бақувват ғўзага турли касаллик ва зараркунандаларнинг зарари камайиб, ҳосилнинг 25–30 фоизини сақлаб қолиш имкони яратилади. Ҳашаротларга қўлланиладиган кимёвий препаратларга сарфланадиган маблағ иқтисод қилинади;\n- ғўза ривожининг жадаллашуви ҳисобига чилпиш муддати (11–12 шох) тезлашиб, 15–20 кун (20–25 июлда) барвақт амалга ошириш имкони яратилади;\n- эрта ўтказилган чилпиш эвазига ғўзада тўпланган ҳосил (кўсаклар 3–3,5 г ўрнига 4–4,5 г бўлиб) кўп бўлади ва пахта тез очилади. Натижада етиштирилган ҳосилни 15–20 кун олдин ёки сентябрь ойидаёқ йиғиб-териб олишга эришилади. Бу эса келгуси йил ҳосили учун ўтказиладиган агротехник тадбирларни 18–20 кун олдин бажариш имконини беради;\n- ғўза экини учун ажратилган минерал ўғитларнинг ўз вақтида, тўлиқ солиниши таъминланади. Натижада меҳнат, ёнилғи-мойлаш маҳсулотлари 15–20 фоиз тежалади.\nСувдан самарали фойдаланишда ресурс тежашга алоҳида аҳамият бериш талаб этилади. Ўғитларни бир йўла эгат олиш билан биргаликда бериш ва суғориш лозим. Бу эса ўз навбатида озиқа моддаларининг тупроқда тўғри тақсимланиши ва ўсимлик илдизига тезроқ етиб боришини таъминлайди.\nЭкинларнинг суғориш меъёри, муддати, давомийлиги ва сони, яъни суғориш тартиби об-ҳаво ҳарорати, ҳудуднинг жойлашган ўрни, тупроқ тури, ер ости сувларининг сатҳи, экиннинг ривожланиш фазаси ва бошқа хусусиятларга боғлиқдир. Бунда сувни тежаш учун ўқариқлар орасидаги масофа, эгатларнинг узунлиги ва эгатдаги сувнинг сарфига ҳам алоҳида эътибор бериш лозим.\nСуғориш самарадорлигини ошириш ва тупроқни эгатнинг бутун узунлиги бўйича бир текис намланиши учун қуйидаги усуллардан фойдаланиш тавсия қилинади:\n- калта эгатлар билан суғоришда оқова сувлар миқдори 15–20 % камаяди, эгатлар бутун узунлиги бўйича бир текис намланишига эришилади.\n- эгатларни оралатиб суғориш усулида тупроқдан сув буғланишини камайиши ҳисобига сув миқдори 20–25 % гача тежалади;\nНишаблиги кичик ерларда эса оқова сув чиқармаслик учун эгат охирини тўсиб, тўсилган сувни тескари оқизиб, эгатлар охирини намлаш ҳам мумкин. Бунда умумий сув бериш ҳажми 15–20 % га камаяди.\nСуғоришнинг сифатли ўтказилишида ўқариқлар орасидаги масофа, эгатларнинг узунлиги ва эгатдаги сувнинг сарфига алоҳида эътибор бериш лозим.\nЭгат узунлигини дала нишаблиги ва тупроқнинг сув шимиш хусусиятига қараб танлаш талаб этилади. Агар эгат узун олинса, сувнинг кўп қисми эгатнинг бош қисмида тупроққа сингиб беҳуда исроф бўлади. Шунинг учун даланинг шароитидан келиб чиқиб сувни яхши ўтказадиган ўтлоқ ва енгил қумоқ тупроқларда ғўза қатор оралиғи 60 см бўлган далаларда эгатлар узунлиги 50–60, сувни суст шимадиган, оғир тупроқли ерларда 60–65, қатор оралари 90 см бўлган далаларда 65–70 метрдан ошмаслигини таъминлаш керак. Қатор оралари 90 см, нишаблиги юқори майдонларда ғўзани суғоришни барча эгатлар бўйлаб, қолган ҳолларда эгат оралатиб ўтказиш шарт.\nШунингдек, суғоришни шарбат усулида олиб бориш сувдан самарали фойдаланишда муҳим роль ўйнайди. Бунда гўнг ғўзага озуқа бериш билан бирга мульча вазифасини бажариб, сувнинг буғланишини камайтиради, унинг тупроққа сингишини яхшилайди. Бунда хандақдан ўтаётган сувнинг гўнг билан тўлиқ аралашувига алоҳида эътибор қаратиш мақсадга мувофиқ. Мульча сифатида шарбатдан ташқари эски плёнкалар, қоғоз, сомон ёки турли сув ўтларидан фойдаланиш мумкин.\nТунги суғориш сувни 10 % тежаш имконини беради ҳамда ғўзанинг ривожланиши учун мўътадил микроиқлим шароити яратилади.\nҲар бир суғориш давомийлиги тупроқнинг механик таркиби, майдоннинг нишаблиги ва суғориш меъёрига қараб 8–12 соатни ташкил этади. Нишаблиги катта майдонларда эгатларга сув жуда оз миқдорда таралиб, суғориш давомийлиги 15 соатдан ошмаслиги керак.\nШуни ҳам айтиб ўтиш керакки, бу йилги об-ҳавонинг иссиқ ва қуруқ келиши, сув ресурсларидан тежаб-тергаб оқилона фойдаланиш учун ғўзага бир марта ўғит ва 2 марта сув бериб, уни тезроқ пишириб, кўзлаган ҳосилни йиғиб-териб олиш талаб этилади.\nУшбу тавсиялар ҳар бир ҳудуднинг тупроқ-иқлим шароити, ерларнинг рельефи ва бошқа омиллар ҳисобга олиниб амалга оширилади.


Оқ уй 150 йил ичида биринчи марта уй ҳайвонисиз қолади\n21:38 / 20.01.2017\nОқ уй 150 йил ичида биринчи марта уй ҳайвонисиз қолади, чунки АҚШ президенти этиб сайланган Дональд Трампнинг оиласида ҳайвон боқилмайди, деб хабар бермоқда The Huffington Post нашри.\nНашрнинг таъкидлашича, АҚШ президентлари ҳайвонлари музейи вакилларининг айтишича, АҚШнинг 25-президенти Теодор Рузвельтдан бошлаб Оқ уйда доимо уй ҳайвонлари бўлган ва улар америкаликлар орасида катта машҳурликка эга бўлган.\nТурли вақтларда АҚШ президентлари отлар ва қушлар сақлашган, АҚШнинг 27-президенти Уильям Тафт вақтида эса Оқ уйда эчки ва сигир боқилган.\nБарак Обама вақтида Оқ уйда Бо ва Санни лақабли иккита португал сув ити яшаган. Ундан аввалги президент Кичик Жорж Бушда Барни Буш лақабли шотланд терьери бўлган, Клинтонлар оиласида эса Бадди лақабли лабрадор-ретривер ва Сокс лақабли мушук яшаган.\nАввалроқ Трамп оиласи Оқ уйга кўчиб ўтганда ит боқиб олиши мумкинлиги маълум қилинганди.\nОқ уй уй ҳайвони


Алишер Саъдуллаев: Ёшлар учинчи ренессанс драйверлари бўла оладими? - Халқ сўзи\n23:05 01 Сентябр 2020 Жамият\nРEНEССАНС. Бу сўзни илгари ҳам эшитганман, ўқиганман. Уни фанда илк бор итальян гуманистлари қўллаганини ҳам биламан. Лекин кеча бу сўзни Ўзбекистон Президенти лафзидан эшитиб, унинг шукуҳини, қувватини ўзгача ҳайрат, ўзгача масъулият билан идрокладим. Давлатимиз раҳбари бошчилигида амалга оширилаётган стратегик саъй-ҳаракатлар кун келиб Учинчи Ренессансга пойдевор бўлишини жўшқин маърузадан шууримга оқиб кираётган мотивациянинг катта тўлқинида англадим. Ахир, мудроқ жамиятни, одамларни уйғотишнинг ўзи УЙҒОНИШнинг – РEНEССАНСнинг дебочаси эмасми! Бугунги Ўзбекистон – кечаги Ўзбекистон эмаслиги, бугунги ёшлар – кечаги ёшлар эмаслигини исботлашга ҳожат қолмаганининг ўзиёқ залворли натижа эмасми!\nЭътибор қилинг: Президент биз ҳақимизда – ёшлар ҳақида алоҳида эътибор ва қатъий ишонч билан гапирди. Таълим, деди, математика, кимё, биология – фундаментал фанларни зўр ўқитайлик, деди, инновацияларга йўл очайлик, деди. Ёшларнинг маърифати, маънавияти бош масаламиз, стратегик вазифамиз, устувор йўналишимиз, деди. Деганларининг амалдаги исботини кўринг: сўнгги тўрт йилда Ўзбекистонда 43 та янги олий таълим муассасаси ташкил этилди. Бу йил эса олий ўқув юртларига кириш учун бир ярим миллионга яқин йигит-қизлар ҳужжат топширди. Бу дегани ёшларимизнинг таълим олишга мотивацияси нақ 40 фоизга ошди, дегани! Шу ўқув йилидан яна бир янги тизим жорий этилди: кам таъминланган оилаларда улғаяётган қизларимизнинг билим олиш имкониятини кенгайтириш мақсадида ОТМда улар учун давлат гранти асосида 940 та қўшимча ўрин ажратилди. Мана сизга истеъдодларнинг интилишларини рўёбга чиқариш, ижтимоий фаоллигини ошириш, ҳаётда муносиб ўрин эгаллашлари учун яратилган имкониятлар!\nЎқитувчилар ойлигини $1000 миқдоригача ошириш, уларнинг ижтимоий мавқеини юксалтириш масаласига ҳам тўхталиб ўтди Президентимиз. Ҳақиқатан ҳам, узоқни кўзлаган ҳар қандай режанинг асосини сифатли таълим ташкил этади. Кўҳна Хитой мутафаккири Конфуций: «Агар режангиз бир йиллик бўлса, шоли экинг, ўн йиллик бўлса, дарахт экинг, юз йиллик бўлса – болаларингизга таълим беринг», дея бежиз таъкидламаган. Келажакда кутилган «ҳосил»ни йиғиш учун Ўзбекистонимизда ҳозирдан кенг имкониятлар яратиляпти, ёшларни илму маърифатга рағбатлантириш, илм эгаларини қадрлашга қаратилган тизим шакллантириляпти.\nЎз навбатида, ёшлар ҳам шахсий ривожланиши учун мотивация манбаларини ўзи топа билиши керак – у хоҳ китоб, хоҳ киноасар, хоҳ спорт ёки саёҳат бўлсин. Имконият яратилса ўқийман, дейдиган эмас, ҳар қандай вазиятда ҳам билим олиш ва ривожланишга ҳаракат қиламан дейдиган йигит-қизларимиз сафи кенгайиши учун ҳаммамиз биргаликда ҳаракат қилишимиз керак.\nБиз яшаб турган шу муқаддас заминда Уйғониш – Ренессанс бошланган пайтлар Европа ҳали ғафлат уйқусида бўлганини кўпчилик ёшлар билмаса керак. Бу тарихий ҳақиқатни Европанинг етук олимлари тан олганини ҳам билмайдиганлар бордир балки. Ҳар қалай, атоқли немис шарқшуноси Адам Меснинг «Мусулмон Ренессанси», академик Николай Конраднинг «Шарқ Ренессанси» концепцияси осмондан тушган эмас. Агар «Die Renaissance des Islams» китобини ушбу мавзудаги бош манба деб ҳисоблайдиган бўлсак, Адам Месдек буюк олим фундаментал тадқиқотини яратишда улуғ ватандошимиз Берунийнинг илмий меросига таянганидан фахрланмай бўладими!\nМашҳур Маъмун академиясида камолга етган Ибн Сино, Мусо ал Хоразмий, Абу Райҳон Беруний каби юзлаб алломалар Шарқ уйғониш даврининг биринчи босқичига, Темурийлар даври тамаддунининг ёрқин вакиллари — Мирзо Улуғбек, Алишер Навоий, Заҳириддин Муҳаммад Бобур каби олимлар иккинчи юксалиш босқичига ҳисса қўшгани қиёс қилинса, Учинчи Ренессанс вакиллари бугунги ислоҳотларнинг меваларидан баҳра олган Янги Ўзбекистон болалари орасидан етишиб чиқса, не ажаб!


Маълумки, Ўзбекистон ва Тожикистон Марказий Осиёдаги бир-бирига чамбарчас боғланган мамлакатлар ҳисобланади. Ўзбек ва тожик халқлари бир-бирига жуда яқин бўлиб, тўй-маросимлари ва урф-одатлари жуда монанд. Уларнинг кийимлари, таомлари, куй-қўшиқлари ва рақслари ҳам айнан бир хил.\nБундан бир йилча олдин, Ўзбекистон Президенти Шавкат Мирзиёев ўз нутқларининг бирида “20 йиллик қалин муз эритилиши керак. Шундан сўнг конструктив қўшничилик муносабатларини тикласа бўлади. Бу осон иш эмас, бунинг учун муайян вақт талаб этилади», деб бежиз таъкидламаган эди.\nДарҳақиқат, ўтган бир йил давомида мамлакатимиз раҳбари Ш.М.Мирзиёевнинг оқилона сиёсати туфайли икки мамлакат ўртадаги йиллар давомида йиғилиб қолган гина-кудратлар унутилиб, мавжуд муаммоларни биргаликда ҳал қилиш йўлида жадал ҳаракат бошланди. Қисқа вақт ичида яхши қўшничилик ришталари анча мустаҳкамланди, ўртада конструктив ҳамкорлик муҳити юзага келди.\nПрезидентимизнинг Тожикистон Республикасига куни-кеча амалга оширган давлат ташрифи икки мамлакат ўртасида конструктив муносабатларни ўрнатиш йўлида бошланган ўзаро саъй-ҳаракатларни янада юқорирок поғонага олиб чиқди. 9-10 март кунлари дўстона ва самимий руҳда бўлиб ўтган мулоқот ва учрашувлар давомида сиёсий, савдо-иқтисодий, транспорт-коммуникациявий, маданий-гуманитар ва бошқа соҳаларда икки томонлама кенг қамровли ҳамкорликни янада кенгайтириш ва чуқурлаштириш истиқболлари, шунингдек, минтақавий ва халқаро ахамитяга молик қатор масалалар кенг муҳокама қилинди.\nТожик биродарларимизнинг Ш.М.Мирзиёевни қучоқ очиб кутиб олганлиги ҳаммамизни бениҳоя хурсанд қилди. Ёмғир ёғишига қарамай,минглаб тожикистонликлар олий мартабали меҳмонни кутиб олишга Душанбе кўчаларига чиққанлиги нафақат Президентимизга, балки бутун ўзбек халқига кўрсатилган самимий ҳурматнинг амалдаги ифодасидир. Мустақил Тожикистон тарихида ҳали бирор бир мамлакат раҳбарига бунчалик даражада иззат-икром кўрсатилган эмас.\nИкки томонлама музокаралар натижаси ўлароқ узоқ муддатли муносабатларнинг ҳуқуқий асосларини янада ривожлантиришга қаратилган қатор ҳужжатлар имзоланди. Хусусан, икки мамлакат раҳбарлари Ўзбекистон Республикаси билан Тожикистон Республикаси ўртасида Дўстлик ва яхши қўшниликни мустаҳкамлаш тўғрисидаги Қўшма баёнот, Ўзбекистон – Тожикистон давлат чегарасининг алоҳида участкалари тўғрисидаги шартномани имзоладилар. Бундан ташқари, савдо, иқтисодиёт, инвестиция, молия, транспорт ва транзит, қишлоқ хўжалиги, сув-энергетика, солиқ, божхона, туризм, фан-таълим, соғлиқни сақлаш, маданият, хавфсизлик ва жиноятчиликка қарши курашиш соҳаларидаги ҳамкорлик ҳамда ҳудудлараро алоқаларни ривожлантиришга доир 27 ҳужжат имзоланди. Ушбу ҳужжатлар истиқболда икки мамлакат ўртасида ўзаро манфаатли ҳамкорликни ҳар томонлама ривожлантириш йўлида муҳим ҳуқуқий асос бўлиб хизмат қилиш шубҳасиздир.\nЎзбекистон Республикаси Олий Мажлиси Қонунчилик палатаси депутати, Халқаро ишлар ва парламентлараро алоқалар қўмитаси аъзоси.


Коронавирус пандемияси вақтида Россияда ишлаш ва яшаш рухсатномасини янгилашга шошаётган ниқобдаги мигрантлар, Санкт-Петербургдаги миграция маркази. [Ольга Мальцева/AFP]\nОЛМАОТА – Россиядаги кўпчилик Марказий Осиёлик меҳнат мигрантларининг сабр косалари тўлган.\nБунга уларнинг коронавирус карантини туфайли ўз ишидан айрилгани сабаб бўлган, мамлакатда яшаш шароитлари ёмонлашар экан, кўпчилик бошқа юртлардан иш излай бошлаган, дейди кузатувчилар.\nРоссиядаги Марказий Осиёлик мигрантларнинг 40 фоизи карантин вақтида ишдан бўшатилган, дея хабар беради Moscow Times нашри Россия президенти ҳузуридаги Миллий иқтисодиёт ва давлат бошқаруви академияси (RANEPA) томонидан ўтказилган сўровномага асосланиб.\nИш жойини йўқотган россиялик фуқаролар эса 23 фоизни ташкил этган.\nОлмаотадаги хиёбонда ишлаётган ўзбекистонлик мигрантлар, 23 май. [Канат Алтинбаев]\nПандемия вақтида Россиядаги кўплаб меҳнат мигрантлари бамисоли қамалда қолиб, ўз мамлакатларига қайтиб кета олмадилар. Суратда: Москванинг Внуково аэропортидаги Марказий Осиёлик мигрантлар, 24 март. [Александр Неменов/AFP]\nРоссияда март ойи охиридан майгача давом этган карантин давомида ўз ҳисобидан таътилга чиқарилган Марказий Осиёликлар 75 фоизни ташкил этган бўлса, Россия фуқаролари орасида бу кўрсаткич 48 фоизга тенг бўлган.\nШу билан бирга, сўровнома мигрантларнинг ўз ишини йўқотганига қарамай, маҳаллий аҳолига қараганда коронавирус хатаридан яхшироқ хабардор бўлганини ва касаллик тарқалишининг олдини олиш сиёсатига кўпроқ хайрихоҳ эканини кўрсатган.\n«Натижалар мигрантлар вирусни россияликларга нисбатан унча жиддий қабул қилмаган, деган гап-сўзларни пучга чиқарди», деб хабар берган Moscow Times нашри RANEPA тадқиқотчиси Евгений Варшевердан иқтибос келтириб.\nРоссия иқтисодиётига берилган зарба\nИшсиз қолган меҳнат мигрантлари чегаралар очилиши билан ўз ватанларига қайта бошлаганлар.\nРоссияда кўплаб мигрантлар ишлаган қишлоқ хўжалиги, қурувчилик, уй-жой коммунал хўжалиги каби соҳалар ишчиларнинг кетишидан энг кўп жабр кўрди, деб хабар берган Eurasianet нашри июль ойида.\nРоссия фермерлари апрел ойида қишлоқ хўжалиги вазирлигига мавсумий ишчилар етишмаётганидан шикоят қилишган. Улар хорижлик фуқаролар фермерлик соҳасида ишлаши учун ҳукуматдан махсус кириш қоидаларини ишлаб чиқишни сўраганлар.\nАммо, бундай қонун-қоидалар ишлаб чиқилганича йўқ.\nРоссия қурилиш ва уй-жой коммунал хўжалиги вазирлиги ҳисоботига кўра, қурилиш ва уй-жой коммунал хўжалиги соҳасидаги банд бўлган ишчиларнинг сезиларли улуши, яъни 20 фоизи Марказий Осиёлик – Ўзбекистон ва Тожикистон фуқароларидан иборат бўлган.\n«Уларнинг ўрнини босиш қийин – маҳаллий аҳоли бундай паст маош ва ижтимоий кафолатларсиз ишлашни истамайди», дейилади ҳисоботда.\n«Бу тоифадаги ишчиларнинг камайиши қурилиш ва уй-жой коммунал хўжалиги соҳаси учун жиддий хатарларни келтириб чиқаради, чунки мамлакат ичида уларнинг ўрнига бошқа одамларни ишга олиш имконсиз», дейилади Қурилиш вазирлигининг 31 март кунги мактубида.\nРоссиядаги мигрантлар учун шундоқ ҳам оғир бўлган ишлаш ва яшаш шароитлари бу йил янада ёмонлашди, дейди Қирғизистоннинг Тўқмоқ шаҳридан Москвага ишлаш учун келган Улан Ўморов.\n«Иш йўқ. Ҳатто россияликлар орасида ҳам ишсизлар жуда кўпайиб кетди», деди у бандлик марказлари ҳар куни иш изловчилар билан гавжум эканини айтар экан.\n«Қирғизистон ва Қозоғистонлик кўпчилик танишларим ҳозирги вазиятдан ҳафсаласи пир бўлган ва ортиқ бу ерда қолишни истамаяпти», деди Оморов.\nКоронавирус бошлангунига қадар ҳам, меҳнат мигрантлари тобора кўпроқ Қозоғистонга кўчаётган эдилар, сабаби у ердаги маъмурлар меҳнат учун янада кўпроқ имкониятлар яратиб, минтақа мамлакатлари ўртасидаги ҳамкорликни кучайтирмоқда ва «қардошлик» муҳитни яратмоқда.\nМеҳнат мигрантлари пандемия шароитида Марказий Осиё мамлакатларига бекор қилинган рейслар учун чипта сотган ва уларнинг пулини қайтаришдан бош тортган маҳаллий авиакомпаниялар билан курашишга мажбур бўлдилар.\nМигрантлар, шунингдек ҳуқуқ-тартибот идораларининг таъқибига ҳам учраганлар.\nПарижда яшовчи «Би-би-си» мухбири Темур Варки ўзининг Facebook саҳифасида Россиянинг махсус ҳибсхоналарида ҳимоясиз ва ўз ҳолига ташлаб қўйилган юзлаб тожик фуқаролари «ўта оғир шароитларда, ҳуқуқларсиз ва умидсизликда» ушлаб турилгани ҳақида ёзган.\nМосквада карантин вақтида мигрантлар ётоқхоналарга қамаб қўйилди, дейди «Утро Мира» жамоатчилик ташкилоти раҳбари Валентина Чупик.\n«Биргина мигрант касаллик юқтирганликда гумон қилинса ҳам, бутун ётоқхона ўраб олинар ва одамлар ташқарига чиқарилмас эди», деди у.\n«Ишидан айрилган мигрантлар овқатга ҳам пул топа олмай қолишган, ётоқхона эгалари эса улардан ижара пулини талаб қилар эди», деб қўшимча қилди Чупик.\nРоссияда Марказий Осиёликлар ҳуқуқларининг поймол этилиши оддий ҳолга айланиб бораётгани туфайли май ойида «Мигрантлар мактаби» ўз фаолиятини бошлаган бўлиб, у ерда мигрантлар полиция билан қандай муомала қилиш, ноқонуний ҳужжат текширишларга қарши кураш, фирибгарлар тузоғига илинмаслик, иш ҳақини талаб қилишни ўрганиши ва ёрдам сўраб мурожаат қилишлари мумкин, деб қайд этди Чупик.\nРоссия шунчалик ёмон экан, нега бу эрга ёпирилиб келяпсизлар? Ўз мамлакатингиз фаровонлиги учун ишланг. Ҳа, биз «алкашлармиз», ичамиз... Сизга ҳам иш берамиз, ва қисқача айтганда, ҳаётдан завқланиб яшаймиз. Бепоён ватанимиз ҳақида гапириб, бошингизни бало орттирманг... Акс ҳолда, «Айиқ» яна бир қанча ҳудудларни эгаллаши мумкин... Зулм ҳақида ёлғон сўзламанг, буюк ватанимиз Россияда 96 миллат вакиллари яшайди, сизга умуман муҳтож эмасмиз.\nИрқчи Россия, ҳар қадамда мигрантлар хўрланади, аммо мигрантларсиз ахлатга ботиб кетишлигини унутмасинлар, ахир руслар ароқхўр ва наркоманлар, ўтакетган дангаса одамлар-ку.\nШунинг учун ҳам Россиянинг қулаши адолатли жазо бўлади. Ватникларнинг давлат қуришга ҳаққи йўқ.\nРоссиянинг тарихий ерлари – бу Олтин Ҳалқа ҳудудидир. Қолган ҳамма ерлар, турк, фин-угор, Кавказ ва Сибирь ва Узоқ Шарқ халқларидан тортиб олинган.\nЕвропаликка ўхшамаганлар Россияда ҳар куни таҳқирланади https://www.youtube.com/watch?v=Ab5Hgzc37gw\nРоссия қашшоқлашиб боряпти, у ерда қиладиган иш ҳам қолмади\nЎз юртдошларингизни русларга қулликка сотиб турганингизда сиздан шикоятлар эшитиш ғалати.\nҚуллик – сизнинг қисматингиз, slave – инглизчада қул дегани, шундай экан, славян қабилалари – қуллар қабилалари демакдир. Кўрнамаклик, тажовуз, сўкиш, пичоқбозлик – борингиз шу, жаноб қуллар. Бекор гапларни ёзманг, мигрантларингизни қулликка сотдингиз деб. Ҳеч ким ҳеч кимни сотмаган, жаноб қуллар.\nРуслар славян эмас. Улар ярим мўғул, ярим фин-угор (эрзя, мордва, ханти, манси, коми, карел, мурома, мокшан ва бошқалар)


Ашурматов кучли бешликда | "NAVBAHOR" FUTBOL JAMOASINING RASMIY WEB SAHIFASI\nАшурматов кучли бешликда\nЖурналистлар томонидан май ойнинг энг яхши футболчиси ва мураббийини аниқлаш мақсадида ўтказилган сўров якунига кўра, жамоамиз мураббийи Бахтиёр Ашурматов ҳамкасблари орасида бешинчи ўринга лойиқ кўрилди. Ашурматовга ОАВ вакилларидан 5 балл насиб этди. Эътиборлиси, биринчи ўринни эгаллаган "Локомотив" бош мураббийи Вадим Абрамов атиги 19 балл тўплаган. Бу сафарга овоз бериш жараёнида қатнашган журналистлар сони кўпчиликни ташкил этмаган кўринади.\nФутболчилар орасида яна "Пахтакор" вакили тенгсиз деб топилди. "Шерлар" ярим ҳимоячиси Жамшид Искандеров 15 балл билан биринчи бўлди. Эътиборлиси март ойидан буён футболчилар орасида "пахтакорчилар" биринчи ўринга лойиқ кўриляпти.\nЭслатиб ўтамиз, апрель ойи лауреатлари орасида Бахтиёр Ашурматов Александр Волоков ("Бунёдкор") билан биргаликда 42 балл билан иккинчи ўринни эгаллаганди.


Written by Абу Муслим Feb 19, 2017 - 9628 Views\nНега сўнгги кунларда бомдод намозига ухлаб қоляпсиз?\nЭнди намоз бошлаган вақтингизни бир эсланг?! Бомдод намози вақтидан камида бир соат аввал уйғонар эдингиз. Унгача таҳажжудни адо этардинггиз, зикру дуолар қилардингиз.?.. Ҳозир эса... кеч уйғондингиз-у шошлинч равишда ювиняпсиз, ишга кеч қолмаслик учун... Намоз қазо бўлган, ҳатто қазони-да ҳали ҳам адо қилганингиз йўқ?\nҲаётингизда нимадир ўзгариш бўлганга ўхшайди?\nНималар бўляпти сизда? Келинг, шуни таҳлил қилишга уринамиз.\nКенг тарқалган фикрга зид ўлароқ, туннинг яримида уйқуга кетиш “вақтли уйқуга кетиш” дегани эмас. Бу ҳозирги замоннинг жиддий муаммоси, чунки айни вақт кўнгилхушлик қилиш имкониятларига талаб катта. Авваллари одамлар қуёш чиқиши билан уйқудан туриб, қуёш ботиши билан уйқуга кетишар эди. Бугун Интернет, ТВ, мобил телефонлар ва яна жуда кўп чалғитувчи омиллар бисёрдир. Шуларга чалғиб, тун яримидан оққанини сезмай қоламиз ухлашни хаёлдан чиқариб юборганизга ўзимиз ҳам ҳайрон бўлиб қоламиз. Натижада тахминан соат бир ёки иккиларда уйқуга кетамиз. Бунда “эрта уйқуга ётдим”, дея фахрланиб ҳам қўямиз. Агар солиҳларнинг ҳаётларини ўрганадиган бўлсак, улар қиёмул лайлга туриш учун кўпинча хуфтон намозидан сўнг уйқуга ётганлар... Пайғамбаримиз соллаллоҳу алайҳи ва саллам хуфтон намозидан сўнг сўзлашиб ўтиришни ёмон кўраришлари бежиз эмас эди, албатта. Буни ҳам унутмаслик керак. Умуман олганда, агар бомдод намозига тетик бўлиб уйғонишни истасангиз, телефонингизни четга суриб, бир стакан сут ичинг.\nУйғотадиган соат билан муаммолар\n“Яна беш дақиқа... илтимос...”. Шу ва шунга ўхшаш сўзлар сизга таниш-а?\nСоатлар жиринглаганида дарҳол туришни ўрганиш керак. Ҳа, уйқунинг энг ширин пайти, яна озгина ухлагингиз келади, бироқ бу услубдан воз кечишга тўғри келади. Соат занги сизга ёқса-қмаса вақтида уйғонишингизга ёрдам беради. Агар яна беш дақиқа ухлашни нафсингиз жуда хоҳласа, уйғотадиган соатни керакли вақтдан беш ўн дақиқа олдинга суриб қўйинг: вассалом! Соат қўнғироғини керакли вақтдан 40-50 дақиқа аввалга қўйиб олманг, чунки у жаранглаганида шайтон «Ҳали эрта-ку», деб сизни алдайди ва уйқу ғолиб келиши эҳтимоли кучайтиради.\nКечки пайт кўп таом истеъмол қилиш\n“Мен таомларни ёқтирмайман, улар мени ёқтиришади”!\nКўпчилик кечки кучли таомлар уйқуга таъсир қилишини, яъни чуқур уйқу ҳосил қилишини билмаса керак. Тадқиқотлар оч ётганларга қараганда тўқ қоринга ухлаганлар яхши ухлашини (ва чуқур уйуга кетишини) кўрсатди. Биз очликка чақираётганим йўқ, балки бомдодга ухлаб қолмаслик учун тунда истеъмол қилинаётган таомлар сонига ва вақтига диққат қилишларингизни сўраяпмиз, холос. Қолаверса, кечки таомнинг кўпи соғлиққа ҳам зарар.\nҚиёмул лайлга туриб, яна ухлаш натижасида бомдод намозга ухлаб қолиш\nАслида тунги ибодатга туриш суннат. Агар Сиз уни адо қилиш учун уйғонган бўлсангиз, ухлаш учун қайта ётманг. Суннат амални бажариш учун туриб, фарзни ўтказиб юбориш шайтон васвасаси бўлмай нима? Ўзини Абу Бакр розияллоҳу анҳуга ўхшатмоқчи бўлган ҳамда иззат нафси баланд келган аксар ёшларда бу ҳолат кўп учрайди. Натижада, одамнинг эришган нарсаси – шайтоннинг унинг қулоғига қилган бавли бўлади. Ибн Масъуд розияллоҳу анҳудан ривоят қилинади: «Набий соллаллоҳу алайҳи ва салламнинг ҳузурларида тонггача ухлаган киши ҳақида зикр қилинди. Шунда у зот: «Унинг икки (ёки бир) қулоғига шайтон бавл қилиб кетибди», дедилар» (Муттафақун алайҳ).\n(Дароқе, суннатда Расулуллоҳ соллаллоҳу алайҳи ва саллам таҳажжуддан кейин, баъзан суннатдан кейин озгина мизғиб олганлари ҳадисларда бор. Бу кундузи лоҳос бўлмасликни таъминлайди, дейилган.)\nБомдод намозини ўтказиб юборишнинг гуноҳ эканини ҳис қилмаслик\nҚизиқ, биз бир неча соатлаб самолётни интизор кутишимиз мумкин, бироқ намозга келганда уни адо қилишни охирги вақтигача сурамиз. Биз намоз масалаларига енгил қараймиз: «Майли, намозни кейинроқ ўқиб оламан», «Ҳозир вақтим йўқ-да», «Ишлар чиқиб қолди»... Энг кўп тарқалган баҳоналар бу. Агар тунги соат икки ёки учларда учишимиз керак бўлиб қолса, аэропортга кечикиб қомаслик учун ҳатто ухламаймиз ҳам. Бундай ҳолатда кимдандир «Кейинги рейс билан учарман» ёки шунга ўхшаш баҳоналарни эшитмайсиз.\nБундай мунофиқликнинг илдизи қаерда? Нега энди дунёвий ишларда барча шарт-шароитларига тўлиқ мослашиб, Исломга, ибодатга келганда турли хил важ ва баҳоналарни қалаб ташлаймиз?... Эътирозингиз бўлса, марҳмат, айтинг. Буларнинг барчаси гуноҳни писанд қилмасликдан бўлса керак. Бирида дунёдаги зиёнимизни аниқ ҳис қилиб турибмиз, шунга кўра ҳаракат қиляпмиз. Охиратдаги ютқазишни эса тўлиқ ҳис қилмаётгандирмиз? Бу иллатнинг давосини, иймонингиз кучли бўлиши йўлларини изланг, китоблар ўқинг, маърузалар тингланг.... Зораки, келажак ҳаёт учун ҳаракат қилишга тушсангиз...\nКун бўйи гуноҳ қилиш\nБу бомдод намозини ўтказиб юборишнинг асосий сабабидир. Куни билан гуноҳга ботган инсон солиҳ амал қилишга қандай тавфиқ берилишини кутишимиз мумкин? Намоз Исломнинг устунларидан бири, усиз кишининг Исломи савол остидадир? Масаланинг ўта жиддийлигини англаш учун жуда кўп оят ва ҳадисларнинг маъноларини бу ерда келтириша ҳожат йўқ. Исломнинг асосий тамойили: солиҳ амаллар бошқа солиҳ амалларнинг туғилишига сабаб бўлади, маъсият эса бошқа маъсиятларни келтириб чиқаради.\nАгар биз ҳақиқатдан ҳам Аллоҳ таолога яқинлашишни истасак, гуноҳ ишларни қилмаслик учун барча имкониятларни ишга солишимиз керак бўлади. Тўғри, биз фаришталар эмасмиз. Бироқ, агар Аллоҳ таоло «Намоз фаҳш ва мункар ишдан қайтаради», деган бўлса-ю, сиз бунинг амалга ошишига йўл бермаётган бўлсангиз, қандай одам эканингиз ҳақида ўзингиз бир ўйлаб кўринг!\nНамоз физиотерапевтик таъсирга эга Feb 19, 2017 - 9628 Views\nНамозсиз Исломни излаганлар Feb 19, 2017 - 9628 Views\nНамоз ўқимайдиган одам... Feb 19, 2017 - 9628 Views\nMore in this category: « “Билағонлик” балоси Сўзда ва амалда Аллоҳдан қўрқиш »


ОЛТИН ИЗЛАГАНЛАР ҚЎЛГА ТУШДИ – Telegraph\nОЛТИН ИЗЛАГАНЛАР ҚЎЛГА ТУШДИ\nНавоий вилоятида Миллий гвардия ва ИИБ ходимлари томонидан ўтказилган тезкор тадбир натижасида Учқудуқ тумани Алтинтоу маҳалласида жойлашган “Айгул-партия” деб номланган эски олтин конидан таркибида олтин зарралари бўлган тошларни ноқонуний йўл билан қазиб олаётган Хатирчи туманида яшовчи фуқаролар Т.Ж. ва Ш.М.лар қўлга олинган.\nФуқаро Т.Ж.ўзининг бошқарувидаги давлат рақами 85 J 126 BA бўлган Форд русумли автомашинасида 17 та қопга жойланган 1264 кг оғирликдаги таркибида олтин зарралари бўлган майда тошларни, фуқаро Ш.М. эса ўзининг бошқарувидаги давлат рақами 85 С 684 СA бўлган Форд русумли автомашинасида 33 та қопга жойланган 1654 кг оғирликдаги тошларни олиб чиқиб кетаётганида тўхтатиб қолиниб холислар иштирокида баённома расмийлаштирилган.\nТаркибида олтин зарралари бўлган ушбу тошлар мутахассислар томонидан (1 гр 604863,5 сўм белгиланган нархда)текшириб кўрилганда фуқаро Т.Ж.томонидан ўзлаштирилган 1264 кг оғирликдаги тошлардан 148 гр (89 000 000 сўм) миқдордаги олтин моддаси борлиги, фуқаро Ш.М. дан олинган 1654 кг оғирликдаги тошлардан эса 234 гр(141 000 000) миқдордаги олтин моддаси борлиги аниқланган.\nМазкур ҳолат юзасидан ҳозирги кунда Новоий вилояти Учқудуқ тумани ИИБ ходимлари томонидан суриштирув ишлари олиб борилмоқда.


Инсон қадри улуғ, хотираси муқаддас » "Kattaqo'rgon haqiqati" газетаси\nXarita: Демонстрационный сайт » Долзарб мавзу » Инсон қадри улуғ, хотираси муқаддас\n08 май, 2019 0 302\nИнсоният бошига мислсиз кулфатлар ёғдирган Иккинчи жаҳон уруши каттақўрғонликлар ҳаётида ҳам оғир асоратлар қолдирган. Минглаб юртдошларимиз юрт осойишталигини сақлаш йўлида жон олиб, жон берган.\nСана муносабати билан туман ҳокимлиги, корхона ва ташкилотлар ходимлари, кенг жамоатчилик вакиллари туман Маданият саройига жамул-жам бўлишди. Иштирокчиларни туман ҳокими Аъзамхон Бахрамов 9 май - Хотира ва қадрлаш куни муносабати билан табриклади. Шундан сўнг маданият бўлими бадиий жамоалари ва таълим муассасалари ўқувчилари томонидан ҳарбий полигон яратилиб, ҳарбий техника ва қурол-яроғлар, ҳарбийлар фойдаланган ашёлар намойиш қилинди. Фахрийлар ўтмишнинг оғир дамларини хотирлаб, бугунги дориламон кунлар шукуҳи ҳақида сўзлаб бердилар. Тадбирда Байналминал жангчи фахрийлар туман бўлинмаси раиси Баҳодир Завқиев туман ҳокими Аъзамхон Бахрамовга Ўзбекистон ветеран жангчи фахрийлар ва ногиронлар бирлашмаси ташкил этилганлигининг 25 йиллиги медалини тантанали равишда топширди.\nТадбирдан сўнг иштирокчилар Хотира майдонидаги Мотамсаро она ҳайкали пойига гуллар қўйишди. Пайшанба шаҳарчаси кўчалари бўйлаб Каттақўрғон шаҳридаги ҳарбий қисмнинг ҳарбий техникалари ҳамда Мудофаага кўмаклашувчи "Ватанпарвар" ташкилоти ўқув спорт техника клуби машиналари карвони ҳарбий парад намойиш этдилар.\n- Яратганга минг бор шукроналар бўлсинким, шундай ёруғ ва фаровон кунларга етиб келдик, - дейди Иккинчи жаҳон уруши қатнашчиси Рауп Санақулов. - Шахсан Президентимиз томонидан бизларга кўрсатилаётган ғамхўрликлардан бошимиз осмонга етди. Байрам арафасида туманимиз ҳокими шахсан уйимизга келиб, Президентимиз томонидан йўлланган қутловни етказдилар. Ҳолимиздан хабар олиб, кўнглимизни тоғ қадар кўтардилар. Айтмоқчи бўлганим, илоҳим юртимизга кўз тегмасин. Узоқ ўтмишда қолган қийин кунларни биз кўрдик авлодларимиз кўрмасин асло.\nШунингдек, Афғон уруши қатнашчилари ва жамоатчилик вакиллари туман марказидаги "Номаълум аскар" монументи пойига гулчамбарлар қўйишиб, ўтганлар хотирасига эҳтиром кўрсатдилар.\nУруш қатнашчилари эъзозланиб, эҳтиром кўрсатилди


Абдулазиз Аҳмад Абдулборий Муҳаммад Абдулборий Тубайтий Абдулбосит Абдуссомад Абдулбосит Абдуссомад (Мужаввид) Абдулвадуд Ҳаниф Абдуллоҳ Босфор Абдуллоҳ Жуҳаний Абдуллоҳ Кандари Абдулмуҳсин Қосим Абдулмуҳсин Ҳарсий Абдулраҳмон Судайс Абдулҳодий Канакери Абдуррашид Суфий (қироат Ассусий) Абдуррашид Суфий (қироат Халаф) Абдурраҳмон Мажид Абдурраҳмон Олусий Аддукалий Муҳаммад Алалим (қироат Қолун) Аз-Заййин Муҳаммад Аҳмад Акром Алалақми Ал-Уйун Коший Али Жобир Али Ҳажжож Суосий Али Ҳузайфий Али Ҳузайфий (қироат Қолун) Алий Куший Алий Куший (қироат Варш) Аҳмад Ажмий Аҳмад Амир Аҳмад Мароғий Аҳмад Наина Аҳмад Собир Аҳмад Қодир Тараблусий Аҳмад Қодир Тараблусий (қироат Қолун) Аҳмад Ҳашоший Валид Наеҳий Доктор Айман Рушдий Сувайд Ёсин Жазоирий Ёсир Дусарий Ёсир Мазруий Ёсир Қураший Жамол Шокир Абдуллоҳ Жамон Усаймий Иброҳим Аҳдор Иброҳим Дусарий Иброҳим Дусарий (қироат Варш) Идрис Абкар Имод Зуҳайр Ҳофиз Махмуд Халил Хусорий Махмуд Халил Хусорий (мужаввид) Махмуд Халил Хусорий (қироат Варш) Маҳмуд Али Албанно (Мужаввид) Маҳмуд Рифоий Маҳмуд Шаймий (қироат ад Дуурий) Моҳер Шаҳаширо Моҳир Маъқилий Муиз Ҳарсий Муса Билол Мустафо Исмоил Мустафо Раъд Азовий Муфтаҳ Султоний Муфтаҳ Султоний (қироат ад Дуурий анил Кисаий) Муфтаҳ Султоний (қироат Аддурий ан Аби Амр) Муфтаҳ Султоний (қироат ибни Касир) Муҳаммад Абдулкарим Муҳаммад Абдуллоҳ (қироат ад Дуурий) Муҳаммад Абдуллоҳ (қироат Ал Баззий) Муҳаммад Айюб Муҳаммад бин Рошид ал-Афасий Муҳаммад Жибрийл Муҳаммад Луҳайдон Муҳаммад Муншид Муҳаммад Рашод Шариф Муҳаммад Сиддиқ Миншавий Муҳаммад Солиҳ Олим Шоҳ Муҳаммад Таблавай Муҳаммад Усман Хон Насер ал-Қатами Неъмат Ҳасан Нобил Рифоий Одил Райён Роми Деаис Саййид Рамазон Салоҳ Бухартий Сауд Шурайм Саъд Ғомидий Саҳл Ёсин Тавфиқ Соиҳ Ториқ Абдулғани Даввоб (қироат Қолун) Умар Қазабрий (қироат Варш) Форис Аббад Халифа Тунайжий Холид Абдулкофий Холид Муҳанно Шайх Абу Бакр Шатрий Шайх Али Хузайфий Шер Озод Тоҳир Яҳё Ҳавво Қаҳтоний Ҳоний Рифоий Ҳотам Фарид Алваир /mp3/surah/xalil_xusoriy/079.mp3\nМахмуд Халил Хусорий - Нозиъот\nМаккада нозил бўлган. 46 оятдан иборат.\nУшбу сураи кариманинг исми ўзининг биринчи сўзидан олингандир. «Наазиъаат» сўзи луғатда «суғуриб олувчилар» деган маънони билдиради. Ушбу оятда эса бу сўз нимани англатиши ҳақида уламолар турли баҳс қилган бўлсалар ҳам, «Ғолиб фикр «Жонни суғуриб олувчи фаришталар» деган маънодир», – дейдилар. Бинобарин, суранинг кейинги тўрт оятида ҳам турли ишларни бажарувчи фаришталар билан қасам ичилган.\nНозиъот сураси маккий суралардан бўлиб, худди бошқа маккий суралар каби ақийда, ваҳдоният, пайғамбарлик, ўлгандан сўнг қайта тирилиш ва жазо масалаларини муолажа қилади. Суранинг асосий мавзуси қиёмат ва унинг сифатлари, тақводорларнинг оқибати-ю, жиноятчи кофир-осийларнинг қисматидир.\nСураи карима беш тоифа фаришталар: кофирларнинг жонини шиддат ила суғуриб олувчилар, мўминларнинг жонини лутф билан суғуриб олувчилар, булут каби сузиб юрувчилар, яхшиликда кимўзарга мусобақа қилувчилар ва ишларнинг тадбирини қилувчилар билан қасам ичиш ила бошланади.\nСўнгра мушриклар, қайта тирилиш ва тўпланишни инкор қилувчилар ва уларнинг қиёмат кунидаги ҳоллари ҳақида сўз юритилади.\nКейин эса Фиръавн қиссаси келтирилади.\nСўнгра сураи карима кофир ва мушрикларга хитоб этиб, уларга таҳдид қилади.\nВа, ниҳоят, қиёмат куни ҳақидаги оятлар билан сурага хотима ясалади.\nАввал айтганимиздек, бу сураи карима қасам билан бошланади.\nАраб тилида қасам турли услублар билан бўлади: очиқ қасам ичиш маъносидаги сўзлар билан ёки қасам ҳарфлари, жумладан, «вов», «бе», «то» ҳарфлари билан. Қуръони Каримнинг бир қанча суралари қасам билан бошланган. Жумладан, Нозиъот сураси ҳам. Бу ҳолатда қасам лафзлари ишлатилмайди, балки қасам ҳарфларининг ўзи кифоя қилади. Масалан: «Ван-наазиъаати» – «Суғуриб олувчи билан қасам ичаман» дегани. Одатда бир гапни таъкидлаш учун, унга эътиборни жалб қилиш учун энг муҳим масалаларни баён қилишдан аввал қасам ичилади. Аллоҳ таоло Ўзи яратган нарсалардан баъзиларининг номини қасамда тилга олиши ўша нарсаларнинг аҳамиятини яна ҳам оширади.\nАллоҳ таоло хоҳлаган нарсаси билан қасам ичаверади, бу Ўзининг иши. Лекин бандаларнинг Аллоҳ таолодан бошқа билан қасам ичишга ҳаққлари йўқ. Набий соллаллоҳу алайҳи васалламдан ворид бўлган «Ким қасам ичмоқчи бўлса, Аллоҳнинг номи билан ичсин, бўлмаса, жим турсин» деган ҳадиси шариф бор. Бир нарсани қиламан ёки қилмайман, деб қасам ичса, ўша ишни бажармоғи вожиб, агар бажара олмаса, каффорот тўлайди. Яхшиси, ҳар нарсага Аллоҳ таолонинг номини ишлатиб, қасам ичавермаслик маъқул.\nﮢ ﮣ ﮤ\n1. Шиддат билан (жонни) суғуриб олувчилар билан қасам.\nﮥ ﮦ ﮧ\n2. Юмшоқлик-ла суғуриб олувчилар билан қасам.\nﮨ ﮩ ﮪ\n3. Сузишда сузувчилар билан қасам.\nﮫ ﮬ ﮭ\n4. Ўзишда ўзувчилар билан қасам.\nﮮ ﮯ ﮰ\n5. Ишнинг тадбирини қилувчилар билан қасам.\nﮱ ﯓ ﯔ ﯕ\n6. Ларзага тушувчи ларзага тушган Кунда...\nﯖ ﯗ ﯘ\n7. Эргашувчи унга эргашганда...\nﯙ ﯚ ﯛ ﯜ\n8. Қалблар ўша Кунда титровчидир.\nﯝ ﯞ ﯟ\n9. Уларнинг кўзлари қўрқувчидир.\nﯠ ﯡ ﯢ ﯣ ﯤ ﯥ\n10. Улар дерлар: «Биз албатта, аввалги ҳолга қайтарилувчилармизми?\nﯦ ﯧ ﯨ ﯩ ﯪ\n11. Чириган суяк бўлганимиздан кейин ҳам-а?\nﯫ ﯬ ﯭ ﯮ ﯯ ﯰ\n12. Агар шундай бўлса, бу зиёнли қайтиш-ку!»\nﯱ ﯲ ﯳ ﯴ ﯵ\n13. Албатта, у (қиёмат) бир қичқириқ, холос.\nﯶ ﯷ ﯸ ﯹ\n14. Қарабсизки, улар майдонда.\nﯺ ﯻ ﯼ ﯽ ﯾ\n15. Сенга Мусонинг хабари келдими?\n16. Қачонки Робби унга муқаддас Туво водийсида нидо қилди:\n17. «Фиръавннинг ҳузурига бор, албатта, у туғёнга кетди.\nﭞ ﭟ ﭠ ﭡ ﭢ ﭣ ﭤ\n18. Бас, айт: «Сенда покланишга (рағбат) борми?\nﭥ ﭦ ﭧ ﭨ ﭩ\n19. Ва сени Роббингга ҳидоят қилсам, шоядки, қўрқсанг».\nﭪ ﭫ ﭬ ﭭ\n20. Ва унга катта оят(аломат)ни кўрсатди.\nﭮ ﭯ ﭰ\n21. Ул ёлғончига чиқарди ва осий бўлди.\nﭱ ﭲ ﭳ ﭴ\n22. Сўнг ортига ўгирилиб, тезлаб кетди.\nﭵ ﭶ ﭷ\n23. Кейин (одамларни) тўплади ва нидо қилди.\nﭸ ﭹ ﭺ ﭻ ﭼ\n24. Ва: «Мен сизларнинг энг олий Роббингизман», – деди.\nﭽ ﭾ ﭿ ﮀ ﮁ ﮂ\n25. Бас, Аллоҳ уни аввалги ва охирги(гуноҳ)лари учун бездирувчи иқобга олди.\nﮃ ﮄ ﮅ ﮆ ﮇ ﮈ ﮉ\n26. Албатта, бунда қўрқадиганлар учун ибрат бордир.\nﮊ ﮋ ﮌ ﮍ ﮎﮏ ﮐ ﮑ\n27. Сизларни яратиш қийинми ёки У Зот бино қилган осмонними?\nﮒ ﮓ ﮔ ﮕ\n28. Унинг шифтини юқори кўтарди ва бекаму кўст қилиб қўйди.\nﮖ ﮗ ﮘ ﮙ ﮚ\n29. Тунни қоронғи ва кундузни ёруғ қилди.\nﮛ ﮜ ﮝ ﮞ ﮟ\n30. Ва ундан сўнг ерни тухум шаклида қилди.\nﮠ ﮡ ﮢ ﮣ ﮤ\n31. Ундан сувни, ўт-ўланларни чиқарди.\n32. Ва тоғларни барқарор қилди,\nﮨ ﮩ ﮪ ﮫ\n33. сизларга ва чорваларингизга баҳрамандлик бўлиши учун.\nﮬ ﮭ ﮮ ﮯ ﮰ\n34. Вақтики катта офат (қиёмат) келса…\nﮱ ﯓ ﯔ ﯕ ﯖ ﯗ\n35. У Кунда инсон қилган ҳатти-ҳаракатларини эслайдир.\nﯘ ﯙ ﯚ ﯛ ﯜ\n36. Ва дўзах кўрадиганларга зоҳир қилинадир.\nﯝ ﯞ ﯟ ﯠ\n37. Аммо кимки туғёнга кетган бўлса…\nﯡ ﯢ ﯣ ﯤ\n38. ва дунё ҳаётини устун қўйган бўлса…\nﯥ ﯦ ﯧ ﯨ ﯩ\n39. бас, албатта, дўзах (унга) жой бўладир.\nﯪ ﯫ ﯬ ﯭ ﯮ ﯯ ﯰ ﯱ ﯲ ﯳ\n40. Ва аммо ким Роббининг ҳузурида туришдан қўрққан ва нафсни ҳавойи хоҳишдан қайтарган бўлса...\nﯴ ﯵ ﯶ ﯷ ﯸ\n41. бас, албатта, жаннат (унга) жой бўладир.\nﯹ ﯺ ﯻ ﯼ ﯽ ﯾ\n42. Сендан Соат ҳақида: «Қачон бўлур?» – деб сўрашадир.\nﯿ ﰀ ﰁ ﰂ ﰃ\n43. Унинг зикрини сен қандай билардинг?!\nﰄ ﰅ ﰆ ﰇ\n44. Унинг интиҳоси Роббинггагина хос.\nﰈ ﰉ ﰊ ﰋ ﰌ ﰍ\n45. Албатта, сен қўрқувчиларни ундан огоҳлантирувчисан, холос.\nﰎ ﰏ ﰐ ﰑ ﰒ ﰓ ﰔ ﰕ ﰖ ﰗ\n46. Уни кўрган кунлари худди дунёда кечки пайт ёки чошгоҳдан бошқа турмаганга ўхшарлар.


Журналист суриштируви | "Фарғона ҳақиқати"-"Ферганская правда"\nБу сайт мухбири Азиз Якубовнинг 21.01.2019 кунги “Смерть на руинах” мақоласи эса ҳаммасидан ошиб тушди. Бу материалда Гидролиз шаҳарчаси деб аталган ҳудуд — А.Навоий кўчасидаги 32-уйда яшовчи Виктор Аристовнинг вафотини кўчиш билан боғламоқчи бўладилар. Умуман олганда, муаллиф бутун жараённи нохолислик билан қора бўёқларга бўяб чиқади. Янги кўчирилаётган уй жойлашган жой ҳавоси ёмон, уйлар сифатсиз, шароит йўқ ва ҳоказолар иддао қилинади. Бу ҳаммаси қулоқма-қулоқ эшитиб ёзилган ёки тўқиб чиқарилган. Чунки унда иккинчи томон, мутасаддилар ёки янги уйдан рози аҳолининг овози эшитилмайди. Ёпирай, битта шаҳарнинг ҳавоси ҳам ҳар хил бўларканми?\n— Бу ерда янги иншоотлар барпо этиш учун шаҳар ҳокимининг қарори билан бузиш ишлари бошланган. Фуқаролар ўз вақтида огоҳлантирилган. Ҳатто айрим уйлар одамларни босиб қолиш даражасига келган экан. Одамларни ҳозирча шаҳар ҳокимлигининг кафолат хати билан янги уй квартираларига чиқаряпмиз. Шу квартираларга эгалик ҳуқуқини берувчи кадастр ҳужжатлари ҳам тайёр бўлиб қолди. Кадастр ҳужжатлари бепул тайёрлаб берилади. Янги уйларимиздаги квартираларда коммунал муаммолар йўқ, замонавий иситгичлар қўйилган, яхши ремонт қилинган, барча қулайликларга эга, “Фарғона” Халқаро аэропортига яқин. Уйларнинг 1-қаватида боғча, поликлиника ишга тушади. Ҳозир ҳам “Парвоз” ўрта таълим мактаби қошида болалар боғчаси ишлаяпти. Ҳозирда шаҳар транспорти — автобус ва “Дамас” маршрутли такси қатнови йўлга қўйилди. Қонун бузилиш ҳолатларига йўл қўйилмаган, аҳолини янги квартиралар – яшаш жойи билан таъминлаяпмиз. Бу жараён ҳақидаги мақолаларга келсак, “Озодлик” ҳам, fergana.agency ҳам бизга расман мурожаат қилиб, маълумот сўрагани йўқ.\n— Йўқ, — дейди ишчилардан бири, — яхшиям бузганимиз, айрим уйлар зўрға турган экан. Айниқса, ичкарида уйлар шўрлаган, биринчи қаватлар ёмон аҳволда эди. Бу уйларда подвал йўқ, поллари чириб кетган. Бир-бирига зах ўтиб ётибди, ёрилган жойлар бор. Одамлар ҳаёти учун хавфли бўлиб қолган.\nНародным Приёмны... »


26 феврал 2021, Тошкент вақти: 06:41\n“Моҳият” газетасининг 5 ноябрь сонида “Ҳакам ислоҳга муҳтож” сарлавҳали мақола эълон қилинди. Сиёсий шарҳловчи Иброҳим Норматов бу галги мақоласида нақ БМТни нишонга олган. У БМТ фаолиятини ўзича таҳлил қилиб, ташкилотни халқаро майдондаги “Олий ҳакамлик”ка нолойиқ топади: “БМТ ва унинг Хавфсизлик кенгаши қарорлар қабул қилишда ҳамда уларнинг ижросини таъминлашда жанговор ва таъсирчан орган – Олий ҳакам бўлиш ўрнига қачонгача фақат мунозара минбари бўлиб қолади?! Бу муаммони назаримда ислоҳот йўли билан ҳал этиш мумкин. Фақат бунга, аввало, дунё сиёсатининг йўналишини белгилайдиган давлатларнинг, қолаверса, БМТ Бош ассамблеясининг эътибори керак”.\n“Адвокат-пресс” газетасида Ғиёс Намозов мавжуд суд тизими фаолиятини таҳлил қилади. “Судлов тизимида муаммолар бор” сарлавҳали ушбу мақолада ёзилишича: “Ҳаётимиздаги энг ғалати, баҳсталаб, айтиш жоиз бўлса, нафратга лойиқ воқеаларга судлар томонидан низоларни ҳал этиш жараёнида гувоҳ бўламиз”.\nМуаллиф фуқаролик судларда тобора авж олиб бораётган муаммоларни тилга олар экан, бундай хулоса қилади: “Фуқаролик ишлари бўйича судлар чиқарган кўплаб актларни таҳлил қилиб, бугунги судларнинг талайгина қисми ишларни қонун талабига кўра, аслида ютқазиши лозим бўлган тараф фойдасига ҳал этаётганини англаб етдим”.\n“Ўзбекистон адабиёти ва санъати” газетасининг 3 ноябрь сонида “Муҳаррир минбари” рукни остида “Торнинг чўмичдан фарқи” сарлавҳали мақола чоп этилди. Муаллиф замонавий қўшиқчилар ҳақида ўзининг танқидий фикрларини билдириб, уларга, жумладан, бундай насиҳатомуз танбеҳлар қилади: “Маъмуржон Узоқов, Жўрахон Султоновлар пайтида саҳнада ҳеч ким сохтакорлик қилмаган. Овози, истеъдоди бор одам ўртага чиққан, тумонат тингловчини сел қилиб қўшиқ куйлаган. Овози йўқ, умрида қўлига чолғу асбоби ушламаган одамлар эса бошқа ишлар билан шуғулланишган. Ўша пайтлари ҳам боғларимизда анвойи гуллар барқ уриб очилиб турган, керак бўлса, қучоқ-қучоқ олиб келиш мумкин эди. Аммо концерт залларида бугунгидай сохта гулбозлик урф бўлмаган. Қариндош-уруғ, тоға-жиянлар, эндигина йўлга кирган набиралар саҳнага гуррас-гуррас чиқиб, ашула айтиб турган ҳофизнинг бўйнига гулчамбарлар илишмаган, чўлпиллатиб ўпишмаган, эгнига ким ўзарга зар чопон ёпишмаган. Устоз санъаткорлар саҳнада бундай бемазагарчилик қилиш томошабинга нисбатан ҳурматсизлик, ғирт шармандалик бўлади-ку, деган хаёлга боришган”.


Рамзан Қодиров Мьянма ҳукуматига мурожаат қилди\n20:45 / 03.09.2017\nЧеченистон раҳбари Рамзан Қодиров Мьянмада мусулмонларнинг катта босим остида қолаётганида ҳукумат айбдор, деган фикрни илгари сурмоқда. Шунингдек, у Instagram'даги саҳифаси орқали норасмий мурожаатини йўллаган.\nБир ҳафта давомида ўтказилган босимлар натижасида ва ҳарбийларнинг ҳужуми туфайли 58 мингга яқин роҳингялар ўз уйларини тарк этишга мажбур бўлди. Мусулмон бўлгани учун уларнинг 2600га яқин уйига ўт қўйилди. Муҳожирларни ҳозирча Бангладеш қабул қилмоқда, шунингдек, Туркия ҳам қабул қилишини маълум қилмоқда.\n«Журналист ва инсон ҳуқуқлари ҳимоячилари мусулмонлар қатлиоми ўтказилаётган Ракхайн шаҳрига киритилмаяпти. Лекин 50 миллиондан ортиқ аҳолиси бор, улардан 90 фоизи буддизмга эътиқод қилувчи мамлакат ҳарбийлари махсус машиналарда шаҳар ичига кириб бормоқда. Сиёсатчи ва давлат раҳбарларининг бу ҳолатга муносабати, уларнинг бефарқлиги ёки эътиборсизлиги билан ўлчанмоқда», дейди Қодиров.\nЭслатиб ўтамиз, бугун, 3 сентябрь куни Мьянманинг Россиядаги элчихонаси жойлашган кўчада мусулмонларнинг митинги бўлиб ўтди.\nМаълумот учун, жорий йилнинг 18 март куни Россия БМТнинг Хавфсизлик Кенгашида Мьянмадаги мусулмон роҳингяларга ёрдам бериш мақсадида киритилган резолюцияга вето қўйган, оқибатда резолюция қабул қилинмаган.


Ўз пуллари учун қулликда: пойтахтда уюшган жиноий гуруҳ қўлга олинди\n05 Fevral 18:24 / Published in Ҳодисалар\nБош прокуратура пойтахтда бир мунча вақтдан буён ўзбекларни фирибгарлик йули билан чет элга жўнатаётган уюшган гуруҳ фаолият юритаётгани ҳақида хабар берди. Ёлғон қурбонларига катта маошлар ваъда қилинган.\nГуруҳ фаолияти жабрланувчиларнинг мурожаатлари туфайли аниқланди, хусусан фуқаро К.М., фуқаролар М.А ва С.С ишончга киришиб, 5’500 доллар олгани, гўёки фуқароларни Европа мамлакатларига ишлаш учун ойлик маош билан 2-3 минг доллар миқдорида.\nТерговга қадар текширув давомида М.А ва С.С шу каби фаолият билан 2019 йил ноябр ойидан буён шуғулланиб келганликлари аниқланди. Шунингдек, шу вақт ичида улар 14 кишини Украинага ойлик иш ҳақи 500 доллар ва Европа давлатларига олиб бориш имконияти билан ишлашга боришга ишонтиришгани аниқланди. Бироқ, Украинага келганидан сўнг, фуқаролар 75 кун давомида оғир шароитларда ишлашга мажбур бўлишди ва ваъда қилинган иш ҳақини тўламадилар.\nКейин қурбонлар Белоруссия (Гомел шахри) ва Москвага жўнатилди, у ерда улар ҳам алданиб қолишди. Кейинчалик, 14 киши чет элда ишсиз ва оғир шароитларда қолди. Айни пайтда жиноий гуруҳга нисбатан фирибгарлик ва одам савдоси бўйича жиноий иш қўзғатилган.\nTagged under: АЛДАШ, ЖЎНАТИШ, СОТИШ, ТОШКЕНТ, ЎЗБЕК, ҚУЛЛИККА\nПойтахт ИИБ ходимлари аёлга золим эридан ҳимоя ордерини беришди


Пассив чекиш ниҳоятда хатарли бўлиб, ҳатто ўлимга ҳам олиб келиши мумкин.\nКўпчилик саратон касалликларидан хавотир олади. Унга дучор бўлмасликнинг турли йўлларини ахтаради.\nолимлари ўтказган тадқиқот натижасига кўра, аёллар хурраги онкологияга ишора қилиши маълум бўлди, деб ёзади «Rambler». Мутахассислар ...\nҚонунчилик палатаси мажлисида депутатлар қонун лойиҳаларини муҳокама қилиш баробарида ўз ваколатларидан фойдаланиб, бошқа долзарб масалаларни ҳам кўриб чиқишган.\nкунда энг хавфли касалликлардан бири онкология ҳисобланади. Қўрқинчли «саратон» ташхиси ҳақиқий ҳукм каби жаранглайди. Афсуски, бу дардга дучор бўлганлар сони йилдан-йилга ортмоқда. Диспансеризациядан ... кўра, қарийб 90 фоиз ҳолатларда вақтида тўғри ташхис қўйилса, онкологияни даволаш мумкин. «Рамблер» қайси касалликларни шифокорлар чинакамига ...\nЎзбекистон онкодерматология соҳасида Туркия билан ҳамкорлик қилади\nтери-таносил касалликлари клиник шифохонаси Туркиядаги «Неолайф» онкология маркази билан ҳамкорлик меморандумини имзолади. Бу ҳақда Соғлиқни ... ҳам аҳолига дерматовенерология ва дерматоонкология соҳасида замонавий тиббий ёрдам кўрсатиш учун ўзига хос инфратузилма ...\nССВ: «Онкологик касалликларни эрта аниқлаш имконияти янада кенгайди»\n2017 йил 4 апрелдаги «2017 – 2021 йилларда Ўзбекистон Республикасида онкология хизматини янада ривожлантириш ва аҳолига онкологик ёрдам кўрсатишни ... матбуот хизмати Шу жумладан, Республика ихтисослаштирилган онкология ва радиология илмий-амалий тиббиёт марказининг янги, замонавий ...\nБудапешт шаҳрида Марказий ва Шарқий Европа мамлакатларининг онкология соҳасида ҳамкорлик бўйича халқаро конферецияда иштирок этмоқда. ... истиқболлари ҳақида тақдимот ўтказди. Республика ихтисослашган онкология ва радиология илмий-амалий тиббиёт маркази директори Мирзағолиб ...\nЎзбекистонда Москва онкология илмий-тадқиқот институти филиаллари очилади\nтадқиқот миллий маркази бош директори, П.А. Герцен номидаги Москва онкология илмий-тадқиқот институти директори, академик Андрей Каприн бошчилигидаги ... ташриф буюрди. Улар юртимиздаги Республика ихтисослашган онкология ва тиббий радиология илмий-амалий тиббиёт маркази ҳамда унинг ...


«Ҳоким имзоси керак эмас» – вазирлик мулозими қишлоқ хўжалигига мўлжалланган ерларни ижарага беришнинг янги тартиби ҳақида\n1 мартдан қишлоқ хўжалигига мўлжалланган ерларни ижарага беришда ҳоким қарорини олиш тартиби бекор қилинди. Kun.uz янги тартиб бўйича ўқувчилардан келаётган қатор саволларга Қишлоқ хўжалиги вазирлиги бошқарма бошлиғи Ойбек Соатовдан жавоб олди.\n— Қишлоқ хўжалигига мўлжалланган ерларни ижарага бериш ва бунинг учун ҳоким қарорини олиш тартибини бекор қилиш нима дегани? Умуман янги тартиб нима учун хизмат қилади?\n— Қишлоқ хўжалиги учун ер ажратиш тизимини электронлаштириш бўйича аввалроқ президентнинг иккита фармони қабул қилинганди. Бу аҳолининг ер ажратишдаги ноҳақликлар бўйича билдирган эътирозларига барҳам бериш учун қабул қилинган.\nЯнги тартиблардан яна шу нарса кўриндики, ер ажратишнинг электрон тизимида вилоят ҳокимларининг қарор қабул қилишига зарурат йўқ экан. Бу масала Адлия, Қишлоқ хўжалиги вазирлиги ва бошқа идораларнинг мутахассислари билан келишилганда ҳам маъқулланди.\nШу туфайли эндиликда ерларни ижарага беришда ҳоким қарорини олиш механизми бекор қилинди. Эндиликда қишлоқ хўжалиги учун мўлжалланган ерларни ижарага олишда танлов якуни бўйича қабул қилинган баён етарли бўлади.\n— Қишлоқ хўжалиги учун мўлжалланган ерларни ижарага олиш тартиби ҳақида ҳам тўлиқроқ маълумот берсангиз.\n— Биринчи навбатда ер олишга талабгор бўлган фуқаролар шуни билиши керакки, айни пайтдаги қонунчилик бўйича фақат бўш турган ерлар танловга қўйилади.\nЕр олишга талабгорлар биринчи навбатда «e-auksion» савдо платформасига мурожаат қилади. Чунки бўш турган ерлар ҳокимлик томонидан Кадастр агентлиги билан бирга айни шу ерда рўйхатдан ўтказилади. Савдо платформаси эса 15 кун давомида ОАВ ёки ўзининг бошқа платформалари орқали жамоатчиликка эълон беради.\nТалабгорлар эса белгиланган мезонлар орқали сараланади. Энг кўп балл тўплаган талабгор ер олиши мумкин.\nИнтервьюни тўлиқ ҳолда юқоридаги видео орқали томоша қилишингиз мумкин. Унда қишлоқ хўжалиги ерларини ижарага беришда кимларга устуворлик берилиши, ер солиғи каби масалаларда ҳам маълумот берилган.


«Ўзбекистон бундан кейин ҳам тинчлик жараёнига кўмаклашади» - Халқ сўзи\n«Ўзбекистон бундан кейин ҳам тинчлик жараёнига кўмаклашади»\n10:29 29 Март 2018 Сиёсат\nИсматилла ИРГАШЕВ, Ўзбекистон Республикаси Президентининг Афғонистон бўйича махсус вакили:\nДавлатимиз раҳбарининг қарори билан Афғонистон бўйича Президентнинг махсус -вакили институти таъсис этилганига ҳадемай бир йил тўлади. Бу мамлакатимиз ташқи сиёсатида Афғонистон устувор аҳамият касб этишининг яна бир яққол тасдиғи бўлди.\nШуни комил ишонч билан айтиш керакки, бугун Ўзбекистон ва Афғонистон муносабатларида туб ўзгаришлар юз бермоқда. Икки давлат ўртасидаги алоқалар ҳамкорлик орқали хавфсизликни мустаҳкамлаш тамойилига асослангандир. Буни 27 март куни Афғонистон бўйича бўлиб ўтган Тошкент конференцияси ҳам яққол тас-диқлайди. Мухбиримиз конференция якунида Ўзбекистон Республикаси Президентининг Афғонистон бўйича махсус вакили Исматилла ИРГАШЕВдан интервью олди.\n— Ўтган даврда Президентимизнинг янги ташқи сиёсат концепцияси туфайли Марказий Осиёнинг барча мамлакати билан дўстлик ҳамда яхши қўшнилик муносабатларини мустаҳкамлашга қаратилган жуда кўплаб ишлар амалга оширилди. Афғонистон мазкур концепциянинг энг муҳим йўналишларидан бирига айланди. Илгарилари биз ушбу мамлакатдан чиқаётган таҳдидлардан қўрқиб, унга нисбатан “ёпилиб” олган эдик. Аммо Ўзбекистон Президенти Шавкат Мирзиёев барчани Афғонистонга таҳдид сифатида қараш эмас, балки бу мамлакатда тинчликни тиклаш учун шароит яратиш имкониятини беришга чақирди. Айнан шундан сўнг мамлакатларимиз ўртасида савдо-иқтисодий, транспорт-коммуникация ва маданий-гуманитар ҳамкорлик алоқалари кескин фаоллашди. Бошқача айтганда, давлатимиз раҳбари Афғонистонни дунё иқтисодий-хўжалик муносабатларига, минтақавий ҳамкорликка фаол жалб қилиш жараёнида самарали иштирок этган ҳолда, ушбу қўшни мамлакатни минтақанинг ажралмас қисмига айлантириш таклифини илгари сурди. Шундай ёндашув туфайли икки томонлама алоқаларимизни кенгайтириш ҳамда афғон муаммосини ҳал қилишга кўмаклашиш борасида жуда кўплаб саъй-ҳаракатларни амалга оширишга муваффақ бўлдик. Ўзбекистон Президентининг ташаббуси билан жорий йилнинг 27 март куни “Тинчлик жараёни, хавфсизлик соҳасида ҳамкорлик ва минтақавий шериклик” мавзуида Афғонистон бўйича юқори даражадаги Тошкент конференцияси бўлиб ўтди. Афғонистон Ислом Республикаси Президенти Муҳаммад Ашраф ўани томонидан қўллаб-қувватланган мазкур ташаббус кенг халқаро ҳамжамият хайрихоҳлигида уюштирилди. Мазкур форум биринчи марта шундай шаклда ўтдики, унда БМТ Хавфсизлик Кенгаши аъзолари, ШҲТ иштирокчи-мамлакатлари, минтақадаги йирик давлатлар, Хитой, АҚШ ҳамда Россия сингари катта таъсирга эга мамлакатлар вакиллари қатнашди. Кўплаб делегациялар юқори мартабали раҳбарлари қайд этганидек, уларнинг мазкур форумдаги иштироки улар нафақат афғон муаммосига, балки Ўзбекистон раҳбарияти томонидан мамлакатда ва Марказий Осиё минтақасида олиб борилаётган мислсиз ислоҳотлар жараёнига катта қизиқиш билан қараётганини кўрсатади. Юртимиз минтақадаги ўзаро алоқаларни, дўстлик ҳамда яхши қўшничилик муҳитини мустаҳкамлашнинг локомотивига айланмоқда. Нуфузли халқаро ташкилотлар, жумладан, БМТ, Европа иттифоқи давлатимизнинг янги ташқи сиёсат стратегиясини тўла қўллаб-қувватлаяпти. Европа иттифоқининг ташқи ишлар ва хавфсизлик сиёсати бўйича Олий вакили Федерика Могерини конференцияда Марказий Осиё бўйича Самарқанд анжуманидан сўнг тўрт ой ўтиб, Ўзбекистонга иккинчи марта келганини алоҳида таъкидлади. Бу нафақат афғон муаммосини ҳал қилишга бўлган интилиш, балки Европа иттифоқининг Ўзбекистондаги кенг кўламдаги ўзгаришларни тўла қўллаб-қувватлашининг яққол тасдиғидир.\n— Афғонистон билан ўзаро муносабатларни ривожлантиришда қандай аниқ қадамлар ташланди?\n— Яна бир бор қайд этиш керакки, Афғонистон билан ҳамкорликнинг янги ёндашувлари ҳаётга татбиқ қилиниши туфайли икки томонлама муносабатларда сезиларли ўзгаришларнинг уддасидан чиқилди. Масалан, давлатларимиз ўртасида товар айирбошлаш ҳажмини ошириш мақсадида мақбул темир йўл ҳамда бож тарифлари жорий этилди. Афғонистонлик тадбиркорларга бизнес мулоқотини амалга ошириш учун қулай шарт-шароитлар яратилди. Афғонистон билан чегарада замонавий “Termiz kargo” экспорт маркази очилди. У ерда турли товарларни катта ҳажмда сақлаш имконияти яратилди. Шунингдек, бу ерда юкларни тезкорлик билан расмийлаштириш учун божхона ва банк хизмати фаолияти йўлга қўйилди, темир йўл ётқизилди. Мамлакатларимиз ўртасида юклар транзити тўғрисида битим имзоланиши савдо-иқтисодий алоқаларни ривожлантиришга кўмаклашишда муҳим қадам бўлди. Кобул ҳамда Мозори Шарифда савдо уйлари очилди.\nТошкент конференциясида давлатимиз раҳбари Афғонистонда таълимни қўллаб-қувватлаш бўйича махсус халқаро фонд ташкил қилиш юзасидан янги ташаббусни илгари сурди. Бу ниҳоятда долзарб ташаббусдир. Негаки, Афғонистонга бугун малакали кадрлар керак. Бошқа тарафдан, таълим олмаган ёшлар турли террорчилик ва қуролли тузилмалар учун енгил ўлжага айланаяпти, уларнинг ижтимоий базасини мустаҳкамлаётир. Мазкур фонд маориф орқали экстремизм ҳамда радикализм ғояларига қарши курашишга ёрдам беради. Бу куч ишлатишдан кўра бирмунча самаралироқ усул ҳисобланади. Шу боис ҳам мазкур ташаббусни нафақат конференция иштирокчилари, айни пайтда афғонлар ҳам қўллаб-қувватлади. Ўзбекистон ушбу йўналишда кўплаб ишларни амалга ошираяпти. Сурхондарё вилоятида Афғонистон фуқароларини ўқитиш таълим маркази фаолияти йўлга қўйилди. Мен хизмат тақозоси билан Сурхондарёда кўп бора бўлиб, мазкур марказда қўшимча ўқиш ва тураржойлар қурилишини назорат қилиб бораман. Ва албатта, ҳар доим марказда таҳсил олаётган ёшлар билан мулоқотда бўламан. Уларга Ўзбекистон томонидан афғон халқи ҳамда ушбу мамлакатда тинчликни қарор топтириш йўлида бажарилаётган саъй-ҳаракатлар ҳақида сўзлаб бераман. Йигит-қизлар сиёсатга, иқтисодиётга жуда қизиқиши кўзга яққол ташланади. Уларнинг нигоҳлари ёниб туради. Шундан ҳам улар қисқа даврда анча улғайганини, ўзгарганини сезиш мумкин. Улар Ўзбекистон Президенти ва халқидан миннатдор. Келажакда ўқитувчи бўлиб фаолият юритганда, ўз ўқувчиларига меҳмондўст ўзбек халқининг ёрдами ҳақида сўзлаб беришларини қайд этишади.\nАфғон ёшларини яқин истиқболда мамлакат учун бошқа муҳим ихтисосликлар — шифокорлар, темир йўлчилар, муҳандислар ва бошқа мутахассисликлар бўйича ҳам тайёрлашга киришамиз.\n— Экспертлар темир йўл ҳамда электр тармоғи қурилишини ҳамкорликнинг муҳим йўналишлари сифатида эътироф этишмоқда. Бу лойиҳаларнинг истиқболлари ҳақида ҳам тўхталиб ўтсангиз.\n— Жуда қисқа вақт ичида Афғонистон билан ҳамкорликда иккита катта аҳамиятга эга иқтисодий лойиҳани амалга ошириш бўйича келишувга эришилди. Улардан бири темир йўлни Мозори Шарифдан Афғонистон ўарбидаги Ҳирот шаҳригача давом эттириш лойиҳасидир. Шуни қайд этиш керакки, бу Афғонистонни иккита қўшни давлат — Ўзбекистон ва Эрон билан боғлайдиган ягона темир йўл линияси ҳисобланади. Унинг фойдаланишга топширилиши натижасида минглаб афғонлар ишли бўлади, мамлакат юклар транзитидан катта даромад олишни бошлайди. Бундай юклар ҳажми яқин келажакда йилига 10 миллион тоннадан ортиқни ташкил қилиши мумкин. Ўйлайманки, ҳатто “Толибон” ҳаракати тимсолидаги мухолифат ҳам мамлакатда бундай муҳим инфратузилма лойиҳалари рўёбга чиқарилаётганини кўриб, қуролли қарама-қаршиликни давом эттириш мантиқсизлиги ҳақида ўйлаб кўради. Чунки бу каби иқтисодий лойиҳалар, авваламбор, афғон халқига наф келтиради. Одамлар турмуш даражаси ўзгарганини чинакамига ҳис қилишади. Шуни қайд этиш керакки, лойиҳа нафақат Афғонистонга, балки Марказий Осиё мамлакатларига ҳам фойдалидир. Биз илгари трансафғон йўлаги ҳақида кўп гапирар эдик. Эроннинг денгиз портларига олиб чиқадиган бу йўлак бугун ҳақиқий воқеликка айланаяпти. Ушбу темир йўл ишга туширилиши билан минтақа Бандар-Аббос, Чабаҳар ва Гвадар портларига чиқиш имкониятига эга бўлади. Темир йўлнинг якуний йўналиши белгилаб олинди. Мутахассислар иш жараёнида у 100 километрдан кўпроққа қисқартирилди. Йўналиш ҳаводан кузатилди, лойиҳанинг техник-иқтисодий асослари тайёрланмоқда. Ўзбекистон ҳамда Афғонистон халқаро консорциум ташкил этиб, халқаро молия институтларига ушбу лойиҳани молиялаштириш учун мурожаат қилди. Мамлакатимиз раҳбари масаланинг якуний қарорини кутиб ўтирмасдан, лойиҳани жадаллик билан амалга ошириш мақсадида уни Ўзбекистон томонидан молиялаштириш бўйича қарор қабул қилди.\nЎз навбатида, Ўзбекистон томонидан Сурхондарё вилоятидан Пули Хумри ҳудудигача электр узатиш линиясининг қурилиши Афғонистоннинг, шу жумладан, пойтахт Кобул шаҳрининг ўткир муаммоларидан бири — энергия муаммосини сезиларли даражада камайтириш имконини беради. Мазкур лойиҳа катта салоҳият ва имкониятларга эга. Сурхон — Пули Хумри янги электр тармоғи Афғонистонга Марказий Осиёнинг ягона электр энергияси тизимига қўшилишига ёрдам беради, келажакда эса электр энергиясини мазкур мамлакат ҳудуди орқали Покистонга экспорт қилиш имконияти пайдо бўлади. Бундан ташқари, биз қишлоқ хўжалиги маҳсулотларини ишлаб чиқариш, энергетика соҳаларида қўшма корхоналар барпо этишни режалаштираяпмиз. Ҳозирги пайтда ушбу лойиҳалар устида иш олиб борилмоқда.\nАфғонистон Ислом Республикасига автомобилларимизни етказиб бериш устида ишлаяпмиз. Тез ёрдам машиналари, автобуслар, қишлоқ хўжалиги техникалари шулар жумласидандир. Яқин истиқболда биз Афғонистон тарафи билан 350 тага яқин автомобилларни етказиб бериш бўйича шартнома имзоланишини кутаяпмиз. “Ўзавтосаноат” компанияси билан музокараларда бу борада тегишли келишувга эришилди. Афғонистон ҳудудида автомобилларимиз эҳтиёт қисмларини ишлаб чиқариш бўйича заводлар қуриш ҳамда уларга техник хизмат кўрсатишни йўлга қўйиш кўзда тутилаётир. Ўзбекистон тарафи афғонистонлик ҳамкорларига ўз таълим муассасаларида соҳа учун кадрлар тайёрлашда ҳам ёрдам беради.\nФармацевтика, тиббий хизмат соҳасида катта ишлар бажарилди. Мисол учун, Сурхондарё вилоятида Афғонистон фуқаролари учун кўп тармоқли тиббиёт муассасаси фаолият юрита бошлайди. Ўтган йилнинг ноябрь ойида тўғридан-тўғри ҳаво қатнови йўлга қўйилиб, икки мамлакат пойтахтлари ниҳоят яна ўзаро боғланди. Ҳаво қатновлари ҳар ҳафтада амалга оширилаяпти ва яқин келажакда уларнинг сони яна ошиши кутилмоқда. Виза масалаларини енгиллаштириш учун ҳам барча шароит яратилаяпти. Мамлакатдаги мураккаб вазиятга қарамасдан, афғонлар Самарқанд ҳамда Бухоро сингари тарихий шаҳарларимизга ташриф буюришга катта қизиқиш билдиришмоқда. Умид қиламизки, ҳадемай, ушбу мамлакатдан сайёҳларни қабул қила бошлаймиз. Буларнинг барчаси Афғонистон билан ҳамкорликни янада кенгайтириш борасида амалга оширилаётган улкан саъй-ҳаракатларнинг бир қисми холос.\n— Сизнинг назарингизда, Тошкент конференциясининг асосий натижалари нималардан иборат?\n— Тошкент конференциясининг катта муваффақият билан ўтишида унга қизғин тайёргарлик кўрилгани муҳим ўрин тутди. Бунда кўп сонли музокаралар ўтказилди, форум концепцияси ва кўриб чиқиладиган ҳужжатлар лойиҳалари тайёрланди. Бу жуда ҳам мураккаб жараён бўлганини айтиш лозим. Гап шундаки, музокаралар столига афғон муаммосини ҳал этишнинг айрим жиҳатлари борасида турли жиддий қарама-қарши фикрларга эга бўлган томонлар таклиф қилинган эди. Аммо кўриб турганингиздек, конференциянинг барча иштирокчиси жафокаш Афғонистон заминида тинчлик жараёнига ҳар томонлама кўмаклашиш ҳамда бу йўналишда барча саъй-ҳаракатни бирлаштириш юзасидан якдил фикрда бўлди. Шу ўринда Президентимиз Шавкат Мирзиёевнинг “уруш олови” афғон халқига четдан тиқиштирилди, бу — унинг танлови эмас”, деган сўзларини ёдга олиш ўринли бўлади. Тошкент конференциясининг муҳим натижаси шундаки, анжуман қатнашчилари қуролли мухолифатга, шу жумладан, “Толибон” ҳаракатига кўп йиллик можарони тинч йўл билан ҳал этиш борасида тарихий имкониятни қўлдан чиқармаслик лозимлиги ва муаммони ҳарбий йўл билан ечишнинг имкони йўқлиги юзасидан аниқ ҳамда қатъий ишорани бердилар.\nАлбатта, биз Афғонистон тинчлик музокаралари эртагаёқ бошланади, дейишдан йироқмиз. Ушбу мақсадга эришиш учун вақт, яна анча сиёсий ва дипломатик саъй-ҳаракатлар керак бўлади. Ўзбекистон ушбу анжуманни бир марталик тадбир сифатида ўтказмади. Бинобарин, Тошкент Афғонистонда миллий ярашувга эришиш бўйича бутун жараённинг қисми бўлишни ният қилган. Биз афғон дўстларимиз билан мазкур мураккаб ишни давом эттирамиз. Энг асосийси, афғонистонлик биродарларимиз Ўзбекистонга ишонишмоқда. Улар саъй-ҳаракатларимиз самимийлигини теран ҳис қилишади ҳамда қатъий аминдирларки, Ўзбекистон ушбу жафокаш заминда тинчлик ва осойишталик ўрнатишдан бошқа бирор-бир мақсадни кўзламайди. Анжуман иштирокчилари бўлажак тинчлик музокаралари доираси, шакли ҳамда жойи афғонларнинг ўзлари томонидан белгиланиши кераклигини аниқ баён этишди. Халқаро ҳамжамият эса бу жараёнга кўмаклашади, холос. Агар Афғонистон ҳукумати ва “Толибон” ҳаракати музокаралар жараёнига кўмаклашишни сўраб мурожаат қилса, биз бўлғуси тинчлик музокаралари учун мулоқот майдонини ажратишга тайёрмиз. Тошкент ҳар доим нафақат нон, балки тинчлик шаҳри ҳам бўлган. 1966 йилда айнан пойтахтимизда Ҳиндистон ва Покистон ўртасидаги ҳарбий можарога нуқта қўйилганини кўпчилик яхши эслайди. Ўшанда икки мамлакат етакчилари — Муҳаммад Аюбхон ва Лаъл Баҳодир Шастри айнан Тошкентда тинчлик бўйича келишувга эришган эди.


Хайр, Рио - салом, роботлар: Токио 2020\n16:56 / 22.08.2016 12288\n2020 йилги Олимпия ўйинлари эстафетасини Токио қабул қилди. CNN нашрининг маълум қилишича, Токиода роботлар сизларни майдондаги ўрнингизгача кузатиб қўяди, осмонда эса сунъий метеоритлар шакллар ясайди.\nМайдонда эса анъанавий япон либосларини кийган юзлаб иштирокчилар ҳаракатланади.\nАтрофда содир бўлаётган барча воқеалар смартфонингиздаги кўп тилли илова орқали тўғридан-тўғри таржима қилиб турилади.\nБу илмий фантастикадек эшитилади, лекин шу ғайриоддий воқеаларни Япония ҳаётга тарғиб қилмоқчи.\n2020 йилги Токио Олимпия ўйинларига хуш келибсиз - Япония бу ҳодиса мамлакатнинг юқори технологияларини намоён қилиши ва меҳмонларни жалб қилишига ишонч билдирмоқда.\nЯпониялик Синдзо Абэнинг олимпиаданинг ёпилиш маросимида Супер Марио ўйини қаҳрамони тимсолида пайдо бўлиши кўп нарсадан дарак беради.\nЯпония ўзининг технологик инновациялари билан бутун дунёда машҳур, шу боис Токио 2020 ташкилотчилари техник лойиҳаларни йўлга қўйишни мақсад қилиб қўйишди.\nОдаиба туманидаги (Токио) Олимпия қишлоғида яшовчи сайёҳлар ҳар қандай соҳада ёрдам бера олиши мумкин бўлган роботларни танлаб олишлари мумкин, улар энг яхши транспорт турлари, озиқ-овқат дўконлари ва кўнгилочар масканларга доир тавсиялар беришади. Бу сиз роботларни учратадиган биргина жой эмас. Роботлар ҳамма ерда, жумладан, меҳмонхоналар ва аэропортларда ҳам хизматингизда бўлиши кутилмоқда.\nХОҚ 11 нафар россиялик спортчидан Олимпиада медалларини қайтаришни талаб қилди\nСайёрадаги энг бахтли жой маълум қилинди\nХОҚ 2020 йилги Олимпиадада бокс мусобақаси ўтказилишини музлатиб қўйди


Андижон ва Бухоро давлат университетининг Педагогика институти фаолиятини ташкил этиш чора-тадбирлари тўғрисидаги Ҳукумат қарорлари (187, 188-сон, 06.04.2021 й.) қабул қилинди\nЖорий йилнинг 3 апрель куни соат 15:40ларда, Андижон вилояти, Шаҳрихон тумани, Карнайчи МФЙ ҳудудидан ўтган «А-373 М-39» автомобиль йўлининг 407-километрида, 4 та автомобиль иштирокида йўл транспорт ҳодисаси содир бўлди.\nБош прокуратура ҳузуридаги Департамент ҳамда ДХХнинг Андижон вилояти бошқармалари томонидан тезкор тадбир ўтказилди.\nШу йилнинг 27 феврал куни Тошкентда беш талабанинг жасади ижара уйидан номаълум моддадан заҳарланиш аломатлари билан топилганди.\nАндижонда мусодара қилинган «HUMMER H1» 301 миллион сўмга сотилди\nРоссия Федерацияси фуқароси Ш.Темирбоев бошқарувидаги «HUMMER H1» русумли давлат рақами 04 КG 079 АDE бўлган транспорт воситасини 29.09.2019 йилда «Дўстлик» чегара пости орқали Ўзбекистон Республикасига олиб кирган.\nАндижонда 4 та автомобиль иштирокида ЙТҲ содир бўлди\nЖорий йилнинг 23 март куни соат 11:30ларда, Андижон вилояти, Андижон шаҳар, «Янги Ўш» кўчасида жойлашган «Роҳат автосервис» биноси қаршисида тўртта автомобиль иштирокида ЙТҲ содир бўлди.\nАндижонда вeлосипeдлар учун рангли йўлаклар барпо этилмоқда\nВелосипедлар учун йўлакча қурилиши, энг аввало, автомобиллар қатнови учун ноқулайлик туғдирмайди.\nШифохонада келиб чиққан ёнғин юзасидан расмий маълумот берилди\nБинода бўлган 20 нафар бемор ўз вақтида хавфсиз жойга эвакуация қилинган.\nПрокуратура Андижон шаҳридаги ҳодиса юзасидан текширув бошлади\nАндижон шаҳридаги кўп қаватли хонадонда газ ва ҳаво аралашмаси чақнаши содир бўлганлиги ҳақида хабар берилганди.\nХонадон эгаси ва унинг 7 ёшли набираси ёнғинда қолган\nАндижон шаҳридаги уйларнинг бирида ёнғин содир бўлгани ҳақида хабар берилганди. Вилоят ҳокимлиги матбуот хизмати ҳодиса тафсилотларини маълум қилди.\nАндижон шаҳридаги кўп қаватли уйда портлаш содир бўлди\nИжтимоий тармоқларда Андижон шаҳар, 1-миттитуманида жойлашган кўп қаватли уйда ёнғин содир бўлаётгани ҳақида видеолавҳа тарқалди.\nАндижонда эҳтиёжмандларга ажратилган субсидия пуллари талон-торож қилинди


Оролга турналар қайтармикин?… — ekolog\nАтроф-муҳитни муҳофаза қилиш, табиатни асраш дунё миқёсидаги долзарб масалалардан бири. Зеро, экологик муаммолар чегара билмайди. Шунинг учун курраи заминимизда экологик мусаффоликка эришиш, дунё аҳлини ташвишга солиб келаётган муаммоларни бартараф этиш йўлидаги саъй-ҳаракатларни бирлаштириш устувор вазифа саналади.\nКейинги йилларда экологик муаммолар тўғрисида гап кетгудек бўлса биринчи навбатда Орол муаммосини нафақат Марказий Осиё балки бутун дунё мамлакатлари тилга оладиган бўлди. Орол фожиаси тўғрисида жуда кўп йиллардан буён, жуда кўп гапирилмоқда. Аммо шунга қарамасдан Орол фожиаси ҳақида бугунги ёшлар кўп нарсаларни билади, деб айтиш қийин. Хўш, бир вақтлар турналарга макон бўлган бу масканнинг бугун аянчли аҳволга тушишига сабаб нима? Собиқ Иттифоқ даврида ўзбек халқининг бошига тушган оғир “Пахта иши”ми? Сувдан хўжасизларча нооқилона фойдаланиш оқибатими? Сувсевар шолизорлар айбдордир балким унинг қуришига ? Ўтган йиллар тарозусида ўлчайдиган бўлсак, шак-шубҳасиз бу фожианинг асосий сабаби собиқ иттифоқнинг нотўғри сиёсати эканлиги айни ҳақиқатлигини англаймиз. Бир вақтлар 6 миллион тонна пахта топшириш Ўзбекистоннинг гарданига тушган эди. “Оқ олтин”ни олтин қўллар яратади” деган сохта шиор ўзбек пахтакорларининг қадоқ қўлларига охир-оқибат занжир- кишан солганини ҳали кўпчилик унутолгани йўқ…\nОрол фожиаси аслида республикамизга хос бўлган муаммо бўлса-да, Қорақалпоғистон, Қозоғистоннинг Қизил Ўрда вилояти, Ўзбекистоннинг Хоразм, Бухоро, Навоий вилоятлари, Туркманистоннинг Тошовуз вилоятлари ва бундан ташқари айрим ҳудудлар эмас, балки бутун сайёрани ташвишга солмоқда ва бу бутун дунё олдидаги илмий-амалий вазифа ҳисобланади.\n— Ўзбекистонда экологик хавфсизликка ва бу хавфсизликка таҳдид солаётган, эндиликда глобал муаммога айланиб қолган Орол ва Оролбўйи экологик фожиаси оқибатларини бартараф этишга фақат бугун эътибор қаратилаётгани йўқ,-дейди Ўзбекистон Республикаси Олий Мажлиси Қонунчилик палатаси депутати, Экоҳаракат депутатлар гуруҳи аъзоси Фарҳоджон Қуватов.- Бу масала ўтган асрнинг 80-йиллари охирларида кўтарилган ва мустақилликка эришилгандан кейин янада диққат- марказимизда бўлди. Чунончи, давлатимиз Раҳбари БМТ Бош Ассамблиясининг 48- ва 50-сессияларида биринчи бор дунё ҳамжамияти эътиборини Орол муаммосини бартараф этиш учун кучларни бирлаштириш зарурлигига қаратди. Оролбўйи минтақасидаги генофондни сақлаб қолиш учун жамоат Хайрия фонди ташкил қилинди. 2008 йили Тошкент шаҳрида Орол ва Оролбўйи минтақасига халқаро донорлар диққатини жалб қилиш мақсадида Халқаро конференция ўтказилди. Конференцияда «Оробўйи зонасида иқлим ўзгариши оқибатларини юмшатишни амалга ошириш учун комплекс ҳаракат Дастури» қабул қилинди.\nМамлакатимиз раҳбари 2010 йилнинг сентябрь ойида Бирлашган Миллатлар Ташкилоти саммити Мингйиллик ривожланиш мақсадларига бағишланган ялпи мажлисида яна бир бор экологияни муҳофаза қилиш ва атроф-муҳитни асраб-авайлашга, айнан Орол фожиасига тўхталиб, «Бугун Оролбўйида нафақат экологик, балки дунё миқиёсида оғир оқибатларга олиб келиши мумкин бўлган мураккаб ижтимоий-иқтисодий ва демографик муаммолар пайдо бўлди» деган фикрларни билдирди. Ҳақиқатдан ҳам бир вақтлар гўзал ва такрорланмас табиатига эга бўлган Орол денгизининг бир авлод кўз ўнгида қуриб бориши мисли кўрилмаган экологик фожиаларни келтириб чиқармоқда. Рақамларга эътибор қаратайлик, 1960 йилга қадар Орол денгизининг майдони 68,9 минг кв.км.ни, ҳажми эса 1083 куб.км ни ташкил қилган. Бугунги кунга келиб унинг ҳажми 13 бараварга, майдони 7 бараварга қисқариб кетди. Сувининг сатҳи 26 метрга тушиб кетди, қирғоқ бўйи 100 километрлаб чекинди… Ҳар йили Орол денгизига яқин бир минг километр ҳудудга 150 миллион тонна туз, қум, чанг аралашмаси ҳаво орқали тарқалади.\nИнсон тоза ҳаво билан тирик. Оролбўйи аҳолисининг тақдири ҳақида гапирадиган бўлсак, бугунги кунда Оробўйи минтақасида экологик вазиятни юмшатиш юзасидан халқаро ташкилотлар билан ҳамкорликда кўплаб лойиҳалар амалга ошириб келинмоқда. Натижада Оролбўйи аҳолиси тоза ичимлик суви билан таъминланиши, Оролнинг қуриб қолган ўрнида ўрмонлар барпо қилиниши, Амударё делтасида кичик-кичик сув ҳавзаларида балиқчилик хўжаликлари ташкил қилиниши ҳисобига ерлик аҳолининг ижтимоий муҳофазаси ва бандлиги таъминланмоқда.\nАммо… Оролнинг “дарди”га даво топилгани йўқ. Бу “дард” энг аввало инсон саломатлигига жиддий хавф туғдираётганлиги ҳеч кимга сир эмас. 60 даража иссиқ, қуруқ қирғоқчилик, шамолнинг тезлиги ошиб кетиши, шўрланишнинг ошиши, Оролбўйи ҳудудида ичимлик суви сифатининг ёмонлашуви экологик система эмас, балки инсон саломатлигига қаттиқ таъсир кўрсатаётган омиллардан ҳисобланади. Болаларда камқонлик, бўқоқ, ақлан ривожланишда нуқсонлар борлиги давом этмоқда. Ўткир ичак хасталиклари, қорин тифи, юқумли гепатит касалликлари Республика кўрсаткичидан бир неча бор юқорилиги йиллар давомида кузатилмоқда.\nБу муаммолардан қутулиш учун йиллар давомида қанча-қанча чора-тадбирлар белгиланди, дастурлар қабул қилинди. Ҳатто Сибир дарёлари сувини Оролга олиб келиш масалалари устида ҳам кўп бош қотирилганлигини кенг жамоатчилик яхши эслайди. Ўша йилларнинг матбуот хабарларида айтилишича, бу фавқулодда мураккаб ишга биринчи навбатда сув йўлининг ўзига 20 миллиард АҚШ доллари талаб қилинади. Ва бу пулга бор-йўғи 10 кубокилометр Сибир суви бизга етиб келади холос. Мутахассисларнинг айтшича, бу билан бир йилда бир сантиметр ҳам сув сатҳини кўтариш амри маҳол. Сибир-Орол сув йўлида қурилиши талаб этилган 8 та қудратли насос станциялари учун кетадиган электр энергияси эса 35 миллиард киловаттга тенг бўларкан. Бу Ўзбекистон аҳолиси бир йил давомида сарфлайдиган ( 45 миллиард киловатт) электр энергия миқдорига салкам тенг туради. Хуллас, бу ақлга сиғмайдиган эртаклар, амалга ошмайдиган орзулар орзулигича қолди…\nШунинг учун халқимиз ҳамма нарсани борида қадрига етиш керак деган ақидани тез-тез тилга олади. Ҳар қандай бойлик, ҳар қандай тоғ ҳам муҳофаза қилинмаса тугаши, емирилиши, Орол фожиасига ўхшаш фожиаларни келтириб чиқариши аниқ. Табиатнинг ҳар бир гиёҳи ҳам ҳимояга муҳтож. Унга еткизган озорларимиз учун у биздан ўч олишини ҳаёт бизга кўп бор эслатган. Биз буни унутмаслигимиз керак…


Ўзбекистон: Тошкентда “Отчопар” бозорининг маъмурияти ҳибсга олинди - Фарғона.Ру ахборот агентлиги\n23:33 msk, 13 Июль 2020\nЎзбекистон: Тошкентда “Отчопар” бозорининг маъмурияти ҳибсга олинди\n09.11.2013 16:00 msk\nЎзбекистон махсус хизмати ходимлари олтинчи ноябрь куни эрталаб Тошкентдаги “Чилонзор савдо комплекси” (халқ орасида Ипподром ёки Отчопар номи билан танилган) ОАЖ директори Одил Тошбековни ҳамда унинг тўртта муовинларидан бири Камолиддинни ва ҳайдовчи Дилшодни (фамилиляларини аниқлаб бўлмади) қўлига кишан солиб олиб кетдилар.\nҚарғиш теккан пуллар\nБозор маъмуриятига яқин кишиларнинг “Фарғона” мухбирига айтишларича, биринчи бўлиб хавфсизлик бўйича директор ўринбосари Камолиддин (ўтмишда прокуратура органлари ходими) маҳаллий қаҳвахона эгаси Адҳам деган кишидан 1000 доллар пора олаётган пайтда қўлга олинган.\nПуллар маъмурият биносининг биринчи қаватида жойлашган директор ўринбосарининг хонасида берилган. Пулни бериб кетаётган Адҳам гўё “Санга Иноятовдан салом!” деб чиққан ( кўринишидан, Ўзбекистон Миллий хавфсизлик хизмати раиси Рустам Иноятов назарда тутилган – таҳр.изоҳи ). Кейин маълум бўлишича, пулларга кўринмас махсус белги қўйилган экан.\nМанбаларга кўра, Камолиддин учун бошқа тижоратчилардан пулларни ишончли одамлари йиғиб келган, аммо Адҳам билан олди- бердини доим ўзининг хонасида амалга ошириб келган. Белги қўйилган пулларни беришни уюштирганлар буни яхши билганга ўхшайди.\n“Камолиддин гап нимадалигини тушуниб, шошилинч тарзда эшикни ёпган ва иккинчи қаватга, директорнинг хонасига югурган. Ўн иккига яқин қора ниқоб таққанлар тез орада уни топиб олдилар, - дейди “Фарғона” манбаси. – Содир бўлаётган ишларга қараб, иш буюртма характерга экани ва асосий нишон Камолиддин экани кўриниб турибди”.\nМанбалар таъкидлашича, махсус операция давомида ҳуқуқ-тартибот органлари ходимлари бозор маъмурияти ходимларига ўз жойларида қолишни буюрганлар, ҳеч кимни бинога киритмай, ҳеч кимни чиқармаганлаор. Бино ичида ғала-ғовур кўтарилган. Баъзилар Тошбеков хонасидан кимнидир калтакланаётгани, инграган товушларни эшитганлар. Қўлга олинган одамлар гуруҳини кўчага олиб чиқаётганларида, Камолиддин зўрға юриб чиқди...\nГувоҳларнинг таъкидлашича, директор ва унинг ўринбосари ишчи хонасида катта миқдорда нақд пул топилган. Директор автомашинаси юкхонасининг ярми сўм ва долларларга тўлиб кетган, аммо ҳайдовчи бу пулларнинг қаердан келиб қолганини айтиб бера олмади.\nБу пуллар ҳамда бозор бўйича барча ҳисобот-молия ҳужжатлари мусодара қилинди.\nКузатувчиларга кўра, Камолиддининг очкўзлиги бошига етди. Унинг 9 ноябрдан бошлаб ишдан бўшаши тўғрисидаги аризаси акционерлик жамияти бошқаруви раиси Ботир Тошматовнинг столида ётганига қарамай, у сўнгги бор пул ишлаб олиш имкониятидан фойдаланмоқчи бўлди.\nҚизиғи шундаки, пойтахтдаги “Чорсу” бозорининг собиқ директори Тошбеков “Ипподром” бозорида бор-йўғи 27 кун ишлади, холос.\nАйёр тулки Тошматов\n“ЧСК” савдо комплексининг собиқ директори Ботир Тошматов уч йилдан бери бирга ишлаган Камолиддинни ўзига яқин олиб бўлгуси хавф-хатарлар тўғрисида бир неча бор огоҳлантирганини кўпчилик биларди. Ўзининг тагига сув кетишини сезган бу олигарх кўпчиликни лол қолдириб яширин равишда мамлакатни тарк этди.\nСуҳбатдошларимиз Тошматовнинг яқин сафдоши ва шериги Камолиддин собиқ директорни топиш ва унинг қинғир ишларини юзага чиқариш мақсадида қўлга олинган, дея тахмин қилмоқдалар.\nТошматов айни пайтда оиласи билан Жанубий Кореяда истиқомат қилаётгани ва ҳозирча ватанига қайтиш ҳақида ўйламаётгани маълум. Бироқ Тошматов ҳозирча бозор муассислари таркибидан чиқариб ташланмаган. Тошкентнинг ўзида ва пойтахт четидаги даҳаларда “Ипподром” бозорининг собиқ директорига қарашли қимматфуруш ресторанлари, қаҳвахоналар, ёқилғи қуйиш станцияларидан ва савдо комплексларидан иборат қудратли бизнес-империяси ўз фаолиятини тўхтатгани йўқ.\nМиш-мишларга қараганда, Тошматов бир неча йил илгари пойтахт божхона хизматига раҳбарлик қилган даврда божхона орқали наркотиклар етказиб бериш оқимини йўлга қўйиш муносабати билан қўзғалган жанжалдан давлат тузилмаларидаги ҳомийлари ёрдамида қутилиб қолган эди. Ишни босди-босди қилиб юбориш учун меҳри дарё ҳомийлар ўшанда уни шошилинч равишда “Чилонзор савдо комплекси” ОАЖ директори лавозимига ўтқазиб қўйгандилар.\n“Фарғона” манбалари ҳайрон: чет элга қочиб кетганига қарамай, ошиғи олчи бўлган бу “чириган” бойнинг фаолиятини ким нишон остига олди? Чет элга у ҳеч қандай тўсиқсиз чиқиб кетган экан, демак кимдир уни ўз вақтида огоҳлантирган эканда?!\nШу билан бирга, 51 фоизи давлат томонидан назорат қилинаётган “Ипподром” бозори мамлакат бош вазири Шавкат Мирзиёевнинг назорати остида эканлигини фақат гунглар эшитмаган, холос. Хабардор кимсаларнинг айтишича, Ботир Тошматов бош вазирга ўз акасидек муносабатда бўлган ва бош вазир ҳам унга шундай қараб келган экан. Ўзбекистонлик қочоқ бой Интерполнинг назарига тушадими-йўқми, буни шу ҳиссиётларнинг нақадар чуқурлиги белгилаб беради.\nЁғли жой: “Ипподром”да пуллар қандай топилиши ҳақида\nТошкент шаҳар ҳокимлиги 2011 йил май ойида “ЧСК” ОАЖ да савдо қилиш ҳуқуқини қўлга киритиш бўйича тендер савдосини ўтказди. Барча савдо майдонларининг тенг ярмини маҳаллий мутасаддилар – асосан, ҳокимиятлар, прокуратура ва ҳуқуқ-тартибот органлари вакиллари сотиб олдилар.\nДўконларга нархлар уларнинг майдонидан келиб чиқиб белгиланган: олти квадрат метрга – 12 миллион сўм, тўққиз квадрат метрга – 15 миллион сўм ва ҳоказо.\nКейинроқ дўконлар эгалари томонидан ўн баробарига қимматроқ нархда сотилди ёки ҳеч қандай ҳужжатларсиз субарендага берилди.\n“Ипподром”даги савдо ўринлари бозорнинг фаолияти давомида бир неча бор ва кўп ҳолларда ўша-ўша кишиларга қайта-қайта сотилганини шу ердаги тижоратчиларнинг ҳар бир жуда яхши билади. Бу ишлардан бюджетга қараганда кўпроқ “тадбиркор” мутасаддиларнинг чўнтаги қаппайган.\n“Ипподром” раҳбарияти томонидан даромадларни яширишнинг мукаммал схемаси ишлаб чиқарилгани ҳамда бу схеманинг кўп йиллар давомида бозор ҳудудида амал қилиб келгани туфайли ҳар куни миллиард-миллиард сўм маблағлар давлат ғазнасини четлаб ўтиб “ишбилармон” мутасаддиларнинг чўнтагини тўлдирган.\nБозорда патент олмай (демак, солиқ тўламай) савдо қилаётган тижоратчиларнинг сони 1800-2000 кишини ташкил этади. Уларнинг ҳар бири ҳар ой ўртача 100.000-150.000 сўмдан маъмурият кассасига пул тўлаб келадилар.\nБундан ташқари, бозорда кўп сонли ҳуқуқ-тартибот органлари, солиқ идоралари, ўт ўчирувчилар, СЭС каби бошқа идоралар ходимларидан иборат мундирли “назоратчилар” фаолият юритадилар. Улар “лицензиясиз” тижоратчиларнинг жиловини қўлдан чиқармай турадилар.\nБозор ҳам кечаси, ҳам кундузи ишлайди, демак тижоратчилар битта савдо ўрни учун уч марта – эрталаб, кундузи ва кечқурун пул тўлайдилар. Ҳисобга олинмаган ҳамда “Ипподром” эгалари ва назоратчилари чўнтагини тўлдираётган даромадларнинг кўлами ҳақида фақат тахмин қилса бўлади, холос.\n“Абу Саҳий” ҳозирча четлаб ўтилмоқда?\nСўнгги пайтда мамлакат президентининг кенжа қизи Лола Каримова-Тиллаевага қарашли хитой моллари контрабандаси билан савдо қилиб, давлатга бирор сўм солиқ тўламаётган ва кунига миллиард-миллиард сўм савдо айланмасига эга “Абу Саҳий” хусусий савдо комплексининг осмони узра ҳам қора булутлар тўпланаётганга ўхшамоқда.\n“Фарғона” суҳбатдошлари маълумотига кўра, шу кунларда бозор атрофида формасиз кишилар – қандайдир тушунарсиз рейдлар ва текширувлар ўтказаётган солиқчилар ва ҳуқуқ-тартибот органлари ходимларининг ҳаракатлари фаоллашиб қолди. Мисол учун, куни-кеча солиқчилар тижоратчилардан бирининг 200 коробкадаги пойафзалини қонунга хилоф равишда мусодара қилдилар ва шу билан бирга бу ҳақда протокол тузмадилар. Кузатувчиларнинг маълум қилишича, сўнгги кунларда “Абу Саҳий” бозори ва “Абу Саҳий” гипермаркети ва “Ипподром” ўртасидаги участкада мол юклаган каттакон фуралар тўпланиб қолган. Номаълум сабабларга кўра, улар юкларини тушириб олиш учун савдо комплекси ҳудудига киритилмаяпти. Кўринишидан, Каримова-Тиллаевага қарашли бизнес империянинг ҳам бошига оғир кунлар келаётганга ўхшайди.


22 октябр куни Ҳирот шаҳрида қўриқчилик қилаётган Толибон жангарилари. [Умар/Салаам Таймс]\nҲИРОТ – Толибон етакчилари маблағ ва халқаро легитимликка эришиш умидида Пекинга тобора яқинлашар экан, гуруҳ аъзолари Афғонистон кўчаларида Хитойнинг Шинжондаги мусулмонларга нисбатан зулми ва оммабоп Қуръон иловасини тақиқлаганига норозилик билдирмоқда.\nЎтган ой Apple Хитойдаги App Store дўконидан Quran Majeed иловасини олиб ташлаб, уни миллионлаб фойдаланувчилар учун ўчириб қўйган.\nКомпания маълумотларига кўра, «бутун дунёда 25 миллиондан ортиқ мусулмонлар учун ишончли ҳисобланган» бу илова орқали, жумладан Қуръон ўқиш ёки тинглаш, намоз вақтларини билиб бориш, (Макка) қиблани аниқлаш ҳамда Макка ва Мадинадаги жамоат намозларининг жонли видеотасвирларни томоша қилиш мумкин.\nПекин иловани тақиқлаш учун Хитойда интернет орқали китоблар ёки журналларни тарқатишга рухсатнома талаб қиладиган қонунни баҳона ўлароқ қўллаб, мусулмонларни диний эркинликлари ва ҳуқуқларидан маҳрум қилди.\nХитойнинг Шинжон вилояти, Қашғар шаҳридан шимолдаги асосан мусулмон этник озчиликлар вакиллари ҳибсда сақланадиган, Хитой режимининг «қайта тарбиялаш» лагерларидан бири бўлган Артуш шаҳридаги касб-ҳунар таълими маркази. [Грег Бейкер/AFP]\nХитой ғарбидаги Шинжон минтақаси Хотан шаҳридаги бозорда боласини кўтариб турган муслима аёл. Шинжон аёллари ҳомиладорликдан сақловчи воситалар қабул қилишга ёки стерилизацияга, ҳомиладорликни сунъий тўхтатишга, фарзандлари кўп бўлса, катта жарималар тўлашга ва ҳайзни тўхтатувчи дорилар ичишга мажбурланган. [Грег Бейкер/AFP]\nМусулмонларни Хитой ҳукуматининг зулми ва шафқатсизлигидан қутқаришнинг энг яхши йўли – ушбу фашист режимга қарши ғалаён кўтариш, дейди Ҳиротдаги Толибон аъзоларидан бир Ҳамза Маҳажир.\nХитой ҳукуматининг Қуръон иловасини тақиқлаши «жиноят ҳисобланади, бутун дунёдаги мусулмонлар бунга тоқат қилмайдилар ва жим турмайдилар», дейди у Толибон раҳбариятининг сукутидан фарқли равишда.\n«Хитой мусулмонларнинг эзгуликлари ва муқаддасотларини очиқдан-очиқ ҳақорат қилмоқда, режим эса мусулмон аҳолини таъқиб қиляпти», дейди Маҳажир. «Хитой ҳукуматига қарши жиҳод қилиш вақти келди».\n«Бутун дунё мусулмонлари ўз ресурсларини сафарбар этиб, Хитой режимига қарши муқаддас уруш бошлаши керак», деди у. «Хитой коммунистик режимини бостириш учун куч ишлатмас эканмиз, бу мамлакат ҳеч қачон мусулмон аҳолига қарши шафқатсиз жиноятлар содир этишдан тўхтамайди».\nХитой режимининг [мамлакатдаги] мусулмонларга нисбатан ваҳшийликлари ва қийноқларини олдини олишдаги энг яхши қурол жиҳод уюштириш», деб қўшимча қилди у.\nКўплаб Толибон жангарилари орасида ҳукмрон бўлган бу кайфият Хитойнинг Шинжондаги мусулмонларга нисбатан зулмига эътибор бермасликка тайёрлигини намойиш этган гуруҳ раҳбариятиникидан кескин фарқ қилади. Ҳуқуқбон ташкилотлар, Ғарб давлатлари ва кўплаб мусулмонлар Хитойнинг бу хатти-ҳаракатларини геноцид деб баҳолаган.\nАксар аҳолиси мусулмонлардан иборат Шинжон вилоятида Хитой ҳукумати бир миллиондан ортиқ уйғурлар ва бошқа мусулмонлар, жумладан этник қозоқ ва қирғизларни «сиёсий қайта тарбиялаш» лагерлари, тергов ҳибсхоналари ва қамоқхоналарни ўз ичига олган 400 га яқин муассасаларда сақлаб келмоқда.\nЯна миллионлаб одамлар қатъий кузатув ва назорат остида яшамоқда.\nҲиротдаги Толибонлардан бири Ҳамидулла Ғафорийнинг айтишича, Хитой режими мусулмонларнинг душмани бўлган ва ўз тарихи давомида мусулмон аҳолига нисбатан мудҳиш ёвузликлар содир этиб келган.\n«Хитой ҳукумати муслима аёллар фарзанд кўрмаслиги учун уларни стерилизация қилмоқда. У мамлакатда исломни йўқотиш бўйича узоқ муддатли мақсадига эришиш йўлида мусулмонларни қирғин қилишда давом этмоқда».\nХитой ҳукуматининг мусулмонларга нисбатан зулмига қарши бош кўтариш ва келажакда мусулмонларнинг қийноқларга дучор бўлишига йўл қўймаслик барча мусулмонлар учун фарз, дейди Ғафарий.\nУ Хитой ҳукуматининг мусулмонларга қарши истибдоди давом этса, барча мусулмонлар бош кўтариб, унга қарши ҳаракат қилишлари ҳақида огоҳлантирди.\nХитой мусулмонлари ўз ҳукуматига қарши туриб, ҳуқуқ ва диний имтиёзлари учун курашишда бор имкониятларини ишга солишлари керак, деди Толибон ҳаракатининг Ҳиротдаги яна бир аъзоси Умар Мутасим.\n«Биз Хитой ҳукуматини ўз мамлакатидаги мусулмонларга зулм қилиш ва таҳқирлашни бас қилишга чақирамиз; акс ҳолда улар бутун дунё мусулмонларининг исёнига дуч келишади», деди у.\nХитой билан дўстлашиш «мумкин эмас»\nДиний уламолар Хитойда мусулмонларнинг диний эркинликларини рад этиш давом этаётгани ва Қуръони Мажид иловасининг тақиқланганига жавобан, мусулмон давлатларининг Хитой режими билан дўстлашиши жоиз эмаслигини эълон қилган.\n«Хитой Халқ Республикаси мусулмонларни куч билан... ҳибсхоналарда сақлаб, шафқатсиз қийноққа солмоқда», дейди Ҳиротлик дин арбобларидан бири Мавлавий Эҳсануллоҳ Ҳидоят. «Бу зулмга чек қўйилиши, Хитой мусулмонлари ҳам бошқа инсонлар каби оддий ҳаёт кечиришлари керак».\nУ барча мусулмон давлатларини Хитой билан алоқаларни узишга ва Хитой ҳукуматининг таъқиблари ва адолатсизликларини тўхтатиш йўлида бирлашишга чақирди.\n«Қўли мусулмонлар қонига ботган ҳукумат билан дўстлашиш ва яқинлашиш мумкин эмас», деди Ҳидоят.\nХитой ҳукумати мусулмонларга нисбатан энг аёвсиз ва ноинсоний жазоларни қўлламоқда, деди Бодғис вилояти маркази Қалъаи-Нав шаҳридаги диний уламо Мавлоно Халил Аҳмад Ниёзий.\nУнинг айтишича, «уйғур мусулмонларини ўлдириш, жинсий эксплуатация қилиш, қийноққа солиш ва мажбуран кўчиришда иштирок этаётган Хитой ҳукумати билан ислом давлатларининг дўстлиги гуноҳи кабирадир».\n«Уйғур мусулмонлари асосий инсон ҳуқуқларидан маҳрум бўлиб турган бир пайтдаХитой ҳукумати ислом мамлакатлари билан дўстлик ўрнатишга интилмоқда», деди Ниёзий. «Биз барча ислом мамлакатларини мусулмон аҳолига зулм қилмаслик учун Хитойга босим ўтказишга чақирамиз».\nХитой масаласидаги сукут\nАксар мусулмон давлатларининг сукути ва Хитой режимининг уйғур мусулмонларига нисбатан зулмини қоралашдан бош тортиши кечиримли эмас, дейди Ҳиротлик Жамшид Ализода.\nАлизодага кўра, Толибон ва Эрон режимининг Хитой ҳукумати томонидан мусулмонлар қирғинига сукут сақлаши шубҳали, чунки уларнинг иккови ҳам исломий ҳукуматга эга эканини ва бутун дунё мусулмонларни қўллаб-қувватлашини даъво қилади.\n«Ислом амирлиги Хитойнинг арзимас гуманитар ёрдамини қабул қилмаслиги ва [Афғонистон билан] яхши муносабатларга эга бўлиш учун бундан кейин Хитой мусулмонлари ҳуқуқларини поймол қилмасликка кафолат бериши керак», деди Ализода.\nНимрўз вилояти маркази Заранж шаҳрида истиқомат қилувчи Файз Муҳаммад Какар ҳам мусулмон давлатларининг сукутидан ғазабда эканини айтади.\n«Мен барча ислом мамлакатларини турли ташкилотлар, жумладан, БМТда чиқиш қилишга, мустабид Хитой ҳукуматининг зулми ва адолатсизлигига қарши зудлик билан чора кўришга чақираман», деди у.\n«Биз Ислом амирлигининг баралла овоз билан Хитойдаги бегуноҳ мусулмон жамоасини қўллаб-қувватлашини кутгандик, аммо афсуски у сукут сақламоқда », деди Какар.\nРоссиянинг қулаши ортидан қулаш навбати инсониятнинг биринчи рақамли душмани Хитойга келади. Чунки Иброҳимий динларга эргашган барча халқлар мавжудлигининг ўзаги – ахлоқ ва инсонийлик улар учун бегонадир. Атеистлар инсониятнинг маънавиятсиз ва тубан қатламидир.


Ўзбекистон Ёзувчилар уюшмаси » Янги китоб\nАсосий Адиб ва жамият Янги китоб\nБугунги тезкор замонда одамлар қисқа фурсатда кўп ишларни бажаришга уринадилар. Замондан орқада қолиб бўлмайди. Зиёлилар, айниқса ижод аҳли учун ҳам қарз, ҳам фарздир. Адабиёт эса бу жабҳанинг туғбардори бўлиши даркор. Ижод аҳли давр талабларига ҳамиша имкони қадар муносабат билдириб келганлар. Шу маънода қисқа ҳикоялар ёзишга уриндик. Қолаверса, жаҳон адабиётида қисқа ҳикоялар ёзиш тажрибаси бор. Э.Хеменгуэй, О.Генриларнинг бир-икки жумлалик ҳикояларини эслайлик. Дунё адабиётида драббл (инглизчада – қисм, парча) дея аталувчи ҳикоялар ёзиш ривожланмоқда. Тўғри-да, бир қаторли шеърлар бўлганда нега бир-икки гапдан иборат ҳикоялар бўлмаслиги керак. Ёки игнабарг шеърлар бўлганда, япроқ ҳикоялар бўлиши керак-да. Асли ҳикоянинг моҳияти бир жумлада зуҳр этадику. “Ҳар қандай асар, одатда бир сўз учун ёки бир сатр, бир фикр учун ёзилади” деганди устоз Талъат Солиҳов. Бизнинг япроқ ҳикояларимиз ҳам шу йўлдаги изланишлар ҳосиласидир.\nУшбу Мўъжаз ҳикоялар муаллифнинг ҳаётий кузатувларидан хулоса, фалсафий мушоҳадалари асосида ёзилган. Фикрларни ихчам тарзда берувчи бу япроқ ҳикоялар ўқувчиларни ҳаётга теранроқ қарашга, кузатувчан бўлишга ундайди дея умид қиламиз.


Бугун Берлинда учрашган Франция, Британия ва Германия раҳбарлари Ироқда ҳокимиятни тезда ироқликларга топшириш ва БМТга мамлакатни тиклаш ишларида асосий рол ажратиш кераклигини таъкидладилар.\n02 март 2021, Тошкент вақти: 16:49\nБритания Бош Вазири Тони Блэр:\n- Ироқ хусусида мен, Канцлер Герхард Шрёдер айтиб ўтганидек, можаро юзасидан мамлакатларимиз орасидаги тафовут қандай бўлмасин, барчамиз Ироқдаги вазият барқарорлашишини истаймиз, деб ҳисоблайман. Барчамиз Ироқда ҳокимият демократик ҳукуматга топширилишини истаймиз. Барчамиз БМТ асосий рол ўйнаши кераклигини яхши биламиз, - деди Британия раҳбари.\nГермания Канцлери Герхард Шрёдер БМТнинг Ироқдаги роли “тезда” оширилиши кераклигини айтиб, БМТнинг Ироқ масаласи бўйича резолюцияси лойиҳасини яна муҳокама этиш лозимлигини таъкидлади. Айни вақтда у Германиянинг Ироқдаги қайта қуриш ишларида қатнашишини қўллаб-қувватлади.\nГермания раҳбари ва Франция президенти Жак Ширак Вашингтон томонидан тақдим этилган БМТ резолюцияси лойиҳасида кўрсатилган Ироқдаги ҳокимиятни ироқликларга топшириш муддатлари уларни қониқтирмаганини айтиб ўтдилар.\nФранция ва Германия Ироқ урушига қарши чиққанлар. Британия эса Саддам Ҳусайнни ҳокимиятдан ағдаришга қаратилган ҳаракатларни қўллаб-қувватлаб, АҚШ билан биргаликда Ироққа ҳарбий кучларини юборган.


“Аэрофлот” авиаширкати 1 августга қадар хорижга чипта сотишни тўхтатди\n11 апрел 2021, Тошкент вақти: 17:27\n“Аэрофлот” авиаширкатига қарашли учоқ.\nРоссиянинг “Аэрофлот” авиаширкати 1 августгача халқаро рейсларга чипта сотишни тўхтатган. Озодликнинг рус хизмати хабарига кўра, авваллари авиаширкат сайти орқали 30 апрелдан кейинга хорижга чипта олиш мумкин эди.\nРоссия расмийлари COVID-19 вируси тарқалишининг олдини олиш мақсадида 27 мартдан халқаро йўналишлар бўйлаб ҳаво қатновларини бекор қилган. Ҳозирги кунда фақат хорижда қолган россияликларни олиб чиқиб кетиш учунгина қатновлар амалга оширилмоқда.\nРасмийлар халқаро қатновларнинг қайта очилиш санасини ҳали эълон қилганларича йўқ. Улар бунинг пандемияни енгиш муддатига боғлиқ эканини айтмоқдалар.\nАввалроқ “Аэрофлот” коронавирус ёйилиши қабатида киритилган чекловлар ортидан талаб пасайиб кетгани туфайли ички парвозлар сонини ҳам қисқартирган эди.


Автопилотга топширилган давлат | МУҲАММАД СОЛИҲ\nПоделиться "Автопилотга топширилган давлат"\nЎзбекистон раҳбари Каримов мен юртда барқарорлик ўрнатдим, деб 20 йил тинмай мақтанди. Ҳолбуки,у ўрнатган барқарорлик қабристон барқарорлигидир. Каримов мен юртда тинчлик барпо қилдим дея кўкрагига уради. Ҳолбуки,у барпо этган тинчлик энг даҳшатли урушдан баттардир. Акс ҳолда, миллионлаб одамлар — фақат сиёсий сабаблардан эмас, иқтисодий ночорликка чора истаб — ўлкамиздан қочмаган бўларди.\nКаримовнинг турмаларида 20 мингга яқин сиёсий маҳбус бор, унинг аксарий кўпчилигини диндор кишилар ва мухолифат вакиллари ташкил этади. 20 минг сиёсий маҳбус — ўлка аҳолисининг пассионар(фаол) қисмининг айнан акс тасвиридир.\nЗотан, Ўзбекистон Совет давлати йиқилиш арафасида — Болтиқбуйи жумҳуриятларидан кейин — сиёсий жиҳатдан энг актив жумҳурият эди. Ўз.ССР ўзининг Мустақиллик Декларациясини биринчиларда бўлиб (20 июн 1990 йил) қабул қилганди. Ва бу Декларацияни Москванинг, Ўзбекистон Компартияси МКсининг ва унинг бошида турган Ислом Каримовнинг қаттиқ қаршиликларига қарамай қабул қилди.\nМайдонларни тўлдирган юзминглаб кишилар айнан сиёсий талаблар билан чиққандилар. Бугун биз жамиятимизда ўша норозилик потенциалининг ажиб трансформациясини кузатмоқдамиз.\nБу потенциал, йиллар ўтганига қарамай, кичраймади, аксинча, каттайиб борди. Шунинг учун ҳам ўзбек диктатори ҳар 5-6 йилда бир марта улгуржи репрессиялар ўтказиб, ижтимоий қатламлардан «режимга хавф солган» энг актив шахсларни териб олиб, турмага ташлади ёки ўлдириб турди. Бу шахсларнинг жазо колонияларида рўйхатга олинганларининг сони 20 минг бўлса, рўйхатга олинмаганлар, яъни хозирча қамаламаганлар сони миллионларчадир.\n«Инсон ҳуқуқлари» деган нарса Ўзбекистон энг кулгили нарсадир.Каримов собиқ Ўзбекистон ССР ҳудудларида Мустақил Концентрацион Лагер (МКЛ) қурди. МКЛни Ўзбекистон Республикаси деб аташингиз ҳам мумкин, аммо вазиятни ўзгартирмайди. Каримов иншо этган бу режимни классик диктатура деб атасак янглишган бўлмаймиз.Каримов ва унинг ҳамтовоқлари бу диктаторлик режимида вазият оғирлашётганини кўриб, уни назорат қилиш илинжида шоша-пиша янги механизмлар ахтара бошладилар.Аммо уларнинг лойқаланган тафаккури яна доғда қолдирмоқда. Уларнинг парламент ва президентлик бошқарувида таклиф этиб, тасдиқлатган «ислоҳот»лари аянчли ва кулгилидир.Бу чириб битган рамақижон режимнинг ўлим олди талвасасидан бошқа нарса эмас.\nБиз кундан-кунга амин бўлаётганимиз нарса шудирки, токи халқ мустабидни елкасидан куч билан ерга итқи тмагунча, мустабид унинг елкасидан асло инмайди.Араб дунёсида бўлиб ўтаётган инқилоблар бу ҳақиқатнинг энг гўзал тафсири бўлиши мумкин.\nБизни Берлинга тўплаган бу Қурултой айнан шу масалаларни муҳокама этиши лозим деб ўйлайман.\nБиз бундан буёғига иш услубимизни ўзгартиришимиз керак. Биз хукумат хуружларига унга муносиб шаклларда жавоб бериш салоҳиятига эга бўлишимиз лозим.Бунинг баробарида биз буйсунмасликнинг турли шаклларини тобора кенгроқ жабҳаларга ташимогимиз, сафларимизни кенгайтирмоғимиз шарт.\nЮрт ичкариси ва ташқарисида Ҳаракатимизга кўрсатилаётган буюк таважжуҳ бошлаган ишимизнинг хайрли\nбўлажагига умидимизни мустаҳкамламоқда. Ўзларининг беғараз ёрдамларини таклиф этаётган кўнгиллилар сони кун сайин ортмоқда.\nБугунгача Ўзбекистон жамоатчилиги бизни режим билан курашда ортиқча юмшоқликда, либерализмда ҳақли равишда танқид этиб келди. Чиндан ҳам Оврупа стандартлари чорчўпидан чиқмасдан ҳаракат этган мухолифат сиёсий вазиятни сайлов воситасида ўзгартириш учун сайъ ҳаракатлар қилди.Аммо бу келажаги порлоқ бўлмаган бир ҳолат эди. Чунки сайлов дегани Ўзбекистонда масхарабозликка айланган бир давлат тадбири эди. Миршаблик тизими ҳоким бўлган ерда Каримовни сайловда енгиш — саробдир. Шунинг учун биз мустабид режим табиатига қаршıи тураоладиган, уни сиёсий саҳнадан тушишга мажбур қилаоладиган бир кураш тизими тузишга қарор қилдик.\n13 май Андижон фожиаси бизни режим фитналари қаршисда ҳушёр бўлишга чақиради. ИншоОллоҳ, бу сафар бу фитналарга йўл қўймаймиз.\n2005 йил май ойидаги Андижон воқеалари режасиз, стихияли равишда юз берганди.Уларни мухолифат бошқармади.Бундан фойдаланган Каримов ҳеч қаршликсиз юзларча инсонни отиб ташлади.\nЭнди биз диктаторнинг қаршисида ҳимоясиз хотин-халажни кўриб,уларга нималар қилаолишини биламиз. Аммо бу сафар мухолифатнинг яхши ташкилланган ва ўз мавзеларини сўнггигача ҳимоя қилишга тайёр тизимларини кўрганда диктаторнинг нима қилишини ҳам кўрамиз, иншооллоҳ.\nДавлат террори сиёсати ўзини оқламади. Буни юқорида айтганимдек, Каримов ва унинг амрини бажа келтирадиган қувват тизимлари ҳам тушуниб етди.\nҚувват тизимлари(МХХ,ИИВ) нинг ўрта табақасида режимдан норозилар сони кун сайин ортмоқда. Давлат тизимларида ишлаш имтиёзининг жозибаси ўз кучини йўқота бошлади.Энг тепада янги вазиятда пайдо бўлган янги мавзеларни қўлга киритиш учун қизғин кураш бошланган.\nБу орада давлат террори Машинаси ўз бошига ишлашда давом этаяпти.У автопилотга қўйилган.\nМанзара Франц Кафканинг «Жазо колониясида» деган ҳикоясини эслатади. Эсингизда бўлса, бу ҳикояда жазо машинасини ижод қилган бир муҳандис ўша машина тиғи остида ҳалок бўлади. Ўзбекистондаги сиёсий режимни иншо этган диктатор=муҳандис Кафка қаҳрамони тақдирини такрорлайдими йўқми, буни вақт кўрсатади.\nҲар ҳолда, ҳамма нарса яхшиликка қараб кетаётганидан умид қилмоқдамиз.\n← Инсон ўз ниятининг акс-тасвиридир Режим на автопилоте →